
legea  pentru  Organizarea  Bisericii  ortodoxe  române. 

Dl  ministru  Lapedatu  a  anunţat  cu  precisiune,  că  in  se¬ 
siunea  de  după  sărbători  va  fi  prezentat  corpurilor  legiuitoare 
proiectul  de  lege  pentru  organizarea  Bisericei;  şi  el  va  fi  dat 
mai  întâi  în  desbaterea  senatului,  din  care  fac  parte  şi  PP. 
SS.  ierarhi  ai  ţării,  prin  cari,  se  va  putea  pronunţa  astfel  şi 
Biserica. 

O  dorinţă  arzătoare  a  oricărui  suflet  românesc  şi  ortodox 
se  apropie  de  realizare.  Aşteptăm  de  aproape  6  ani  încheiaţi 
şi  recunoaştem  sincer,  că  s’a  depus  muncă  şi  stăruinţă  din 
partea  reprezentanţilor  Bisericii,  ca  şi  de  ceice  s’au  perândat 
la  cârma  Statului  în  cursul  anilor.  Tocmai  de  aceea  interesul 
faţă  de  noul  proiect  creşte,  în  proporţie  cu  vremea  şi  cu  stă¬ 
ruinţele  oamenilor. 

Vom  căuta  deci  să  examinăm  încheierile  la  care  a  ajuns 
actualul  guvern,  prin  proiectul  ce-1  va  prezenta  dl  ministru  al 
cultelor.  Părerile  ardelenilor  In  privinţa  organizării  Bisericei 
sunt  cunoscute  şi  păreri  au  mai  fost  exprimate  în  această  revistă1. 

De  astădată  vom  examina  proiectul  de  lege  al  guvernului 
ca  şi  «Statutul  de  organizare»,  ce  îl  însoţeşte,  în  lumina  celor 
3  principii  fundamentale  de  organizare,  puse  la  temelia  discu¬ 
ţiilor,  iniţiate  încă  In  Iunie  1919  şi  rămase  permanent  la  supra¬ 
faţă  până  acum:  autonomia,  constituţionalismul  şi  introducerea 
mirenilor  în  corporaţiile  bisericeşti. 

_ ' _  * 


1  Nr.  11  pe  Noemvrie  1923. 

Autonom  ia  bisericească  pare  a  fi  asigurată  prin  Consti¬ 
tuţie  si  prin  noul  proiect  de  lege,  care  spune:  <Biserica  ortodoxă 
română  îşi  va  regulameita,  conduce  şi  administra  prin  organele 
sale  proprii,  afacerile  religioase,  culturale,  fundaţionale  şi  epi- 
tropeşli...  cu  observarea  legilor  în  vigoare  şi  sub  controlul  Sta • 
tului,  —  exercitat  prin  Ministerul  Culttlor>  (art.  4). 

In  privinţa  controlului  statului,  proiectul  de  lege  revine  la 
art.  38  şi  se  precizează  din  nou  astfel:  «Statul  are  un  drept  su¬ 
perior  de  inspecţiune  şi  control  asupra  Bisericii  şi  organelor  ei, 
pe  care  îl  exercită  în  mod  constituţional  prin  Ministerul  cultelor, 
potrivit  legii  de  organizare  a  acestui  Minister».  Acest  articol  pred» 
zează  nu  «dreptul  de  supremă  inspecţiune»  cum  se  aştepta, —  să 
se  observe  nuanţa  —  ci  «dreptul  superior »  de  inspecţie  şi  con¬ 
trol  asupra  Bisericii  şi  organelor  ei.  Clar  ca  lumina  soarelui: 
Ministru!  cultelor  îşi  rezervă  dreptul  superior  de  control  şi  in¬ 
specţie  asupra  întreg  organismului  bisericei,  dela  Sfântul  Sinod 
şi  până  la  paraclisierul  din  cătunul  de  munte,  căci  şi  acesta  este 
un  organ  al  ei.  Şi  nu  numai  Ministrul  cultelor  are  acest  drept, 
ci  şi  organele  sale,  aşa  cum  vor  fi  ele  după  vremuri,  potrivit  legii 
de  organizare  a  acestui  Minister.  Ce  este  dreptul  de  inspecţie 
şi  control  al  unui  Minister,  se  ştie  de  toată  lumea,  din  Româ¬ 
nia  şi  îl  cunoaştem  şi  noi  din  provinciile  cu  cari  s’a  întregit  ţara: 
dreptul  de  a  descinde  la  faţa  locului  şi  de  a  trage  la  răspundere. 

Şi  autonomia?  Bunul  Dumnezeu  ştie  ce  trebue  să  înţe¬ 
legem  prin  vorbele  sunătoare,  puse  pe  hârtia  răbdurie:-«Biserica 
îşi  va  regulamenta,  conduce  şi  administra  prin  organele  sale». 
Dar  să  înşirăm  şi  câteva  cazuri  precizate  de  legea  însăşi 
şi  de  «Statutul  de  organizare»,  pregătit  şi  acesta  tot  de  dl  mi¬ 
nistru  al  cultelor  ca  să  fim  pe  deplin  edificaţi. 

«învăţământul  religios  în  şcoalele  primare- şi  secundare  se 
va  preda  sub  controlul  Bisericii  şi  al  Ministerului  instrucţiunii 
potrivit  legilor»  (art.  32).  Acum  un  alt  Minister  a!  instrucţiunii 
primeşte  autorizaţie  de  amestec  şi  încă  potrivit  legilor  de  care 
se  conduce  acest  Minister.  Legile  lui  pot  fi  altele  decât  ale 
celui  de  culte  şi  cine  mă  asigură  că,  tntr’un  moment  dat,  nu 
vor  fi  ele  in  nepotriveală  cu  orânduielile  bisericeşti.  Şi  atunci 
te  întrebi,  cari  vor  da  norma  dezorientare. 

La  şcoalele  pentru  formarea  clerului  se  merge  cu  un  pas 
mai  adânc  în  zdruncinarea  totală  a  dreptului  de  regulamentare, 
conducere  şi  administrare.  Nici  măcar  nu  se  precizează  în  lege, 

ci  atât  se  spune  doar  :  «Programele  de  studii  şi  numirea  profe¬ 
sorilor  se  vor  face  potrivit  unei  legi  speciale,  întocmită  de  Sf. 
Sinod  de  acord  cu  Ministerul  cultelor  şi  cu  acel  al  instrucţiunii. 
Aici  se  pun  deodată  două  Ministere  pe  capul  bietelor  şcoale 
pentru  formarea  clerului,  lăsând  platonic  acolea  şi  Sf.  Sinod, 
care  rămâne  sus,  sus  de  tot  căci,  în  altă  parte,  şcoalele  teolo¬ 
gice  se  dau  în  grija  episcopului  şi  a  consiliului  eparhial,  fără- 
miţându-se  autoritatea  bisericească  şi  rămânând  tare  şi  solidară 
cea  a  statului-,  aşa  cum  o  cunoaştem  dealtfel  din  legile  de  orga¬ 
nizare  a  seminariilor  de  pe  lângă  episcopiile  din  vechiul  Regat, 
cu  tot  cortegiul  de  neajunsuri,  de  cari  mărturisesc  cei  ce  au  stat 
şi  stau  sub  acel  regim,  în  care  numai  de  autonomie  biseri¬ 
cească  nu  poate  fi  vorba. 

In  cele  economice  proiectul  institue  o  Eforie  a  «Bisericii 
ort.  rom.»  ca  organ  executiv  al  consiliului  centra!  ţart.  25).  Şi 
în  continuare:  se  compune  din  3  membrii,  unul  numit  de  Mi¬ 
nisterul  cultelor,  2  aleşi  de  Congresul  naţional.  Ea  stă  sub  con¬ 
trolul  Ministerului  si  al  Consiliului  central  bis.  şi  în  directă  le¬ 
gătură  cu  ele. 

Să  se  observe  că  întâietatea  numirii  şi  a  controlului  este  a 
Ministerului,  cu  toate  că  Eforia  este  «organ  executiv  al  consiliului 
central».  Această  Eforie  conform  proiectului  de  «Statut»  îşi 
asumă  singură  dreptul  de  administrare  şi  de  control  al  banului 
şi  averilor  Bisericei.  Consiliile  eparhiale  nu  mai  au  drepturi, 
decât  de  formă,  totul  trece  prin  controlul  şi  stă  la  îndrumarea 
acestei  Eforii.  Ştie  dl  Ministru  mijlocul  de  dependenţă:  banul- 
Şi  ştim  noi,  că  reprezentantul  dlui  Ministru  în  Eforie  va  fi  pa¬ 
triarhul  acestei  sermane  Biserici,  care  trebue  să  Inghenunche 
în  faţa  fiecărui  ministru  trecător,  pentru  a  primi  din  mâna  lui 
mila  dispreţului  suveran.  Aici  (art.  38).  se  introduce  a)  treilea 
Minister  cu  putere  şi  drepturi  in  Biserică.  Regulamentul  special 
de  control  financiar  şi  de  funcţiune  al  Eforiei  va  fi  Întocmit  de 
Ministerul  cultelor  şi  cel  al  Finanţelor.  Biserica?  —  nici  măcar 
consultată  1 

De  n’ar  fi  atât  de  puternică  dragostea  de  neam  fn  su¬ 
fletul  meu  şi  grija  de  soartea  lui,  de  n’ar  fi  atât  de  indentificată 
ortodoxia  cu  naţionalismul  în  conştiinţa  mea  şi  a  fiecărui  Român 
de  bine,  şi  de  ar  fi  sufletul  acestui  neam,  luminat  in  măsura  să 
poată  face  distincţia  între  instituţia  dumnezeiască  a  Bisericii  şi 
între  lucrurile  de  mâini  omeneşti,  n’aş  sta  Ia  îndoială  să  pronunţ 

1* 

cuvântul  greu,  al  separării  Bisericii  de  Stat  :  Biserica  să  crească 
prin  propriile  ei  puteri,  înrădăcinate  în  suflete  religioase;  iar 
Statul  să  vieze  şi  să  se  întărească  prin  valoarea  proprie  a  po¬ 
liticianismului,  de  care  se  călăuzeşte,  fără  sprijinul  Bisericii.  Nu 
fărămiturile,  ce  ni  se  aruncă  preoţimii  si  instituţiilor  bisericeşti, 
ne  ţin  legaţi  de  Stat  —  creştinii,  ce  vor  să  aibă  preot  şi  bi¬ 
serică  să  le  pună  la  îndemână  şi  mijloacele  de,  susţinere,  — 
ci  grija  de  soartea  poporului  şi  de  viitorul  lui  ne  ţintueşte  aici. 
Căci  ne  îngrozeşte  fantoma  rătăcirilor,  în  care  ar  putea  cădea, 
lăsat  în  voie  de  sub  aripile  de  ocrotire  ale  bisericii,  în  care  şi 

prin  care  s’a  susţinut  şi  şi-a  croit  drum  vieţii  acest  popor. 

* 

Aşa  se  înfăţişează  biata  «autonomie»,  pusă  sub  tutela  de 
regulamentare,  conducere  şi  administrare  a  Ministerului  cul¬ 
telor,  a  celui  de  instrucţie  şi  a  celui  de  finanţe.  Şi  prin  aceasta 
Biserica  lui  Hristos  e  pusă  alături,  ori  mai  rău  chiar,  decât  ori 

care  resort  al  vieţii  publice,  cârmuit  de  un  Minister  oarecare, 

* 

Cu  introducerea  mirenilor  în  3/a  parte,  faţă  cu  ’/, 
preoţi,  în  corporaţiile  bisericeşti  s’a  făcut  desigur  un  însemnat 
pas  înainte,  faţă  de  starea  din  trecut,  în  Biserica  vechiului  Regat, 
ca  şi  în  cea  din  Basarabia  şi  Bucovina.  Pe  noi  ne  bucură  din 
tot  sufletul  acest  progres  pentru  apropierea  şi  interesarea  po¬ 
porului  credincios  de  instituţia  Bisericei,  care  este  a  poporului. 
Introducerea  mirenilor  în  corporaţiile  bisericeşti  va  aduce  cu 
sine,  mai  ales  la  început,  şi  neajunsuri,  pentru  cei  neobişnuiţi 
şi,  până  când  mirenii  de  pretutindeni,  vor  isbuti  să  nu  vadă  în 
Biserică  decât  un  aşezământ  de  cârmuire  al  sufletului  lor.  Vor 
încerca  să  se  afirme  veleităţi  politice.  Dar  nu  e  mai  puţin  ade¬ 
vărat,  că  atunci  când  conducătorii  politici,  de  orice  nuanţă,  vor 
sta  alături,  la  sfat,  cu  ierarhii  Bisericei  şi  cu  preoţimea,  nu  vor 
mai  putea  avea  atitudinea  de  indiferenţă  şi  chiar  de  dispreţ, 
faţă  de  Biserică,  pentru  starea  şi  lipsurile  căreia  vor  simţi  că 
au  şi  ei  răspunderea.  Indeietnicindu-se  cu  chestiuni  bisericeşti, 
este  inevitabil  să  se  pătrundă  şi  de  importanţa  lor,  să  le  ajute 
şi  să  le  cuprindă  chiar  în  programul  lor  politic.  —  Este  acesta 
singurul  din  cele  3  principii  de  bază,  realizat  prin  noul  proiect 
de  lege.  Dar  şi  acesta  numai  în  parte. 

* 

Să  urmărim  al  treilea  principiu:  constiţionalismul.  El 
stă  la  baza  tuturor  organizaţiilor  moderne  în  state,  ca  şi  în  feluri- 

iele  organizaţii  şociale,  cu  dreptul  de  vot  osbştesc,  pentru  toţi 
membrii,  cari  le  alcătuesc. 

In  Biserică?  Legea  prevede  pe  lângă  St.  Sinod,  care  stă 
in  fruntea  Bisericii  un  congres  naţional  bisericesc,  corporaţiune 
centrală  reprezentativă  pentru  întreaga  Biserică.  Acesta  ar  fi  cel 
mai  înalt  for  de  legiferare  în  Biserică.  Dar  proiectul  de  lege 
nu  L  lasă  să-şi  dea  însăşi  această  reprezentanţă  legea  de  care 
să  se  cârmuiască  Biserica.  Nici  măcar  «Statutul»  de  întregire  a 
legii  fundamentale  nu-i  lăsat  în  dreptul  congresului  de  a  şi-l 
stabili,  ci  abia  regulamente  vor  putea  fi  întocmite  de  congres, 
şi  acestea  tot  sub  patronajul  Ministerului,  prin  prisma  de  vedere 
a  căruia  trebue  să  treacă. 

Congresul  se  compune  -din  membrii  delegaţi \  de  organi¬ 
zaţiile  eparhiale,  prin  suprimarea  votului  obştesc,  fără  însă  să 
fie  aplicat  acest  principiu  şi  mai  departe  pentru  compunerea 
organizaţiilor  eparhiale  şi  protopopeşti,  cari  se  constitue,  la  rândul 
lor,  prin  votul  direct  al  tuturor  credincioşilor. 

Nu  este  aceasta  singura  abatere  şi  inconsecvenţă  faţă  de 
un  principiu  conducător.  Sunt  în  proiectul  de  lege  şi  în  «Statut* 
atâtea  uşiţe  de  eşire  şi  intrare,  câte  veleităţi  a  putut  avea  legiui¬ 
torul,  care  pare  să  fi  ales  un  stilizator  al  proiectelor,  cu  o  anume 
mentalite,  chemată  tocmai  să  încurce,  să  pervestească,  să  cuprindă 
tot  şi  să  nu  dea  nimic  lămurit,  lată  câteva  spicuiri: 

Membrii  «Consistorului  spiritual  eparhial»  vor  fi  numiţi 
de  episcopi  sau  aleşi  de  adunarea  eparhială...»  (ari  205,  Statut). 
Una  ori  alta? 

«Consilierii  (eparhiali)  nu  pot  fi  înrudiţi  între  sine  până 
Ja  al  şaselea  grad  de  sânge  şi  al  patrulea  de  cuscrenie  (art. 
185).  Numai  membrii  între  sine,  dar  cu  episcopul?  Ar  lămuri-o 
art.  212,  lit.  g)  «nu  pot  fi  aleşi  membrii  ai  consiliului  eparhial 
ai  consistorului  eparhial,  ai  consiliului  central  sau  ai  consisto¬ 
rului  spiritual  mitropolitan  şi  central  acei  cari  sunt  înrudiţi  între 
sine,  sau  cu  episcopul  respectiv,  până  la  al  patrulea  grad  de 
sânge  şi  al  doilea  de  cuscrie.  Odată  gradul  6  şi  4,  apoi  în  alt 
loc,  gradul  4  şi  2  de  înrudire.  Care  e  normativ? 

Preşedintele  adunării  eparhiale  este  episcopul.  Dacă  pre¬ 
zidează  ierarhul  însuşi,  ce  rost  mai  poate  avea  restricţiunea,  că 
^hotărârile  aduse  cu  majoritate  de  voturi  a  celor  prezenţi  să  mai 
ifie  supuse  aprobării  episcopului,  şi  ce  rost  mai  are  atunci  toată 

această  adunare  costisitoare,  dacă  în  definitiv  hotărârea  ierar¬ 
hului  e  normă? 

Să  introduci  elementul  mirean  în  corporaţiile  bisericeşti» 
dar  fără  posibilitatea  de  a  se  afirma  în  chestiunile  culturale,  epi- 
tropeşti  şi  de  administraţie,  inseamnează  să  şăgueşti  ideea  con¬ 
stituţionalismului  democrat,  pentru  a  înlăturaşi  constituţionalismul 
întemeiat  pe  principiul  ierarhic  şi  se  întronezi,  in  parte,  abso¬ 
lutismul  ierarhic,  care  e  suveran  numai  in  chestiuni  spirituale. 
Altfel  forul  de  apel,  în  cazuri  de  divergenţe  în  adunai  ea  epar¬ 
hială,  trebuie  să  fie  congresul  naţional  şi  nu  Sf.  Sinod  (ari  167». 
Statut),  dacă  nu  i  se  lasă  suveranitatea  In  chestiuni  eparhiale, 
adunări  eparhiale,  care  lucrează  independent,  şi  ia  parte  numai 
la  lucrările  părţilor  constitutive  superioare  prin  reprezentanţii 
săi  (art.  8). 

Cea  mai  gravă  jignire  a  dreptului  constituţional  eparhial 
este  faptul  că  s’a  luat  dreptul  de  alegere  a  ierarhului  adunării 
eparhiale.  Eparhia  nu-şi  poate  alege  pe  episcopul  său.  Toţi 
episcopii  vor  fi  aleşi  de  Congresul  central.  De  ce  se  va  fi  rezervat 
acest  drept  numai  Congresului,  pentru  toate  eparhiile,  nu  putem 
pricepe;  câtă  vreme  motivul  invocat  în  deobşte:  că  altfel  episcop 
ar  putea  ajunge  în  Biserica  ortodoxă  şi  unul  de  ait  neam,  este 
înlăturat  prin  cerinţa  cuprinsă  în  art.  16P  din  Statut:  să  fie  de 
naţionalitate  română. 

In  schimb  centralizarea  asta  la  Bucureşti,  judecată  în  lumina 
posomorâtă  a  unor  alegeri  de  episcopi,  trimişi  de  acolo  în 
diferitele  eparhii,  ne  inspiră  îngrijorări  mari  pentru  felul  cum 
va  fi  recrutat  episcopatul  întregei  ţări,  în  viitor. 

Dar  şi  episcopii  aleşi  de  reprezentanţa  întregei  biserici 
trebue  să  treacă  prin  cenzura  Ministerului  de  culte  (art.  12) 
după  aprobarea  din  partea  Sf.  Sinod,  pentru  ca  să  fie  confirmaţi 
de  către  M.  S.  Regele. 

La  rândul  său  episcopul  trecut  prin  atâtea  strecurători,  cari 
fac  iluzorie  ideea  de  autonomie,  este  investit  cu  drepturi  abso¬ 
lutiste,  pentru  a  face  tot  aşa  de  iluzorie  ideea  constituţiona¬ 
lismului. 

Revizorul  bisericesc,  pus  pentru  a  controla  oficiile  proto- 
popeşti  şi  toate  organele  bisericeşti  din  eparhie  e  numit  de 
episcop,  (control  dela  eparhie  şi  control  deia  minister;  vai  de 
cel  controlat!);  vicarul,  numit  de  episcop,  consilierii  aprobaţi 
de  episcop  şi  ei  fac  numai  propuneri  pentru  numirea  şi  trans— 

ferarea  preoţilor ...  (art.  19  Iit.  k.  Statut).  încolo  toată  organizaţia 
Consiliului  eparhial  e  pur  administrativă.  Cine  bruma  să  iniţieze, 
să  susţină  şi  îndrumeze  apostoiia  religioasă  în  Biserică?  Membrii 
consistorului  spiritual,  forul  de  judecată  in  eparhie,  sunt  numiţi 
de  episcop,  fără  să  se  lămurească  dacă  deliberează  sub  prezi¬ 
diul  episcopului,  ori  se  constitue  a  parte  şi  dau  sentinţe,  ce  se 
aproabă  de  episcop. 

Protopopul  numit  de  episcop,  preotul  tot  aşa;  ori  Statutul 
lasă  şi  mai  mare  nedumerire  (art.  66  şi  86):  «Organele  de  că¬ 
dere  vor  stabil)  printr’un  regulament  special  modalitatea  de  in¬ 
stituire  a  preoţilor  ca  şi  a  protopopilor».  Cari  sunt  aceste  organe 
de  cădere?  Dl  ministru  şi  P.  S.  Kiriarh?  De  ce  atâtea  părţi 
nelămurite  în  aceste  proiecte,  dacă  nu  cumva  ele  sunt  un  com¬ 
promis  de  concesiuni  din  partea  ieiarhiei  cătră  Minister  şi  a 
Ministerului  cătră  absolutismul  ierarhic,  pentru  robirea  Bisericii  ? 

In  sfârşit,  din  nesfârşitul  lanţ  de  încurcăli  voite  şi  nevoite, 
câte  ne  îmbie  aceste  proiecle,  încă  una.  Art.  41  spune  aşa: 
Până  la  rezolvarea  afacerilor  comune  Mitropoliei  Ardealului!» 
şi  până  la  organizarea  internă  a  acestei  Mitropolii  în  cadrele 
legii  de  faţă  şi  Statutului  ei.  Congresul  naţional  bisericesc  al 
Mitropoliei  Ardealului  va  continuă  să  fiinţeze  cu  aceleaşi  atri¬ 
buţii  şi  cu  ace  laş  mod  de  constituire  şi  funcţionare,  întrucât 
bine  înţeles,  aceasta  n'ar  contraveni  dispoziţiilor  legii  de  faţă»* 
Ce  vorbă  e  asta.  Congresul  ardelean  cu  organismul  său  ră¬ 
mâne,  dar  numai  întrucât  n’ar  contraveni  legii  de  faţă,  care 
desfiinţează  întreaga  organizaţie  autonomă  şi  constituţională  a 
Bisericii  ardelene.  Când  acest  proiect  de  lege  va  fi  lege  votată, 
mai  are  drept  de  existenţă  Congresul  ardelean? 

* 

Vast  este  proiectul  de  lege  cu  Statutul  de  organizare,  care 
îl  însoţeşte.  Din  el  biata  Biserică  apare  ca  o  fiinţă  ferecată  la 
mâni  şt  la  picioare  de  cătuşele  politicianismului  nefast  şi  de 
lanţurile  absolutismului  ierarhic. 

Pentru  noi  cari  am  trăit  sub  regimul  Statutului  organic, 
care  ne  asigura  autonomia  faţă  de  regimul  străin  şi  asupritor,  şi 
constituţionalismul  faţă  de  veletaţi  absolutiste,  durerea  ne  este 
cu  atât  mai  mare,  că  această  umilire  trebue  să  ni-se  întâmple, 
când  în  fruntea  Intregei  Biserici  se  găseşte  1.  P.  Sf.  Mitropolit 
primat,  crescut  şi  trăit  aici  sub  regimul  de  autonomie  şi  con¬ 
stituţionalism  bisericesc;  iară  Ministerul  cultelor  este  condus  de 

un  ardelean  profesor  de  istorie,  şi  membru  al  corporaţiilor  bi¬ 
sericeşti  din  provincia  mitropolitană  ardeleană. 

Aceasta  este  durerea  noastră  fără  mângâiere,  care  nu  poate 
lăsa  fără  învinuire  nici  congresul  nostru  naţional  mitropolitan, 
că  în  tot  decursul,  atât  de  trăgănat,  al  sfătuirilor  de  organizare 
bisericească,  a  stat  rigid  şi  neînduplecat  pe  lângă  «Statutul  or¬ 
ganic»  cu  formula  de  rezervă  a  cuvântului  din  urmă,  împingând 
la  exasperare  partea  contrară,  până  a  isbutit  acum  să  înlăture 
cu  desăvârşire  principiile  de  bază  ale  unei  organizări  sănătoase 
şi  mântuitoare.  Când  proiectul  va  fi  lege,  cine  va  mai  avea  îndrăz¬ 
neala  să  se  împotrivească,  dacă  la  vreme  nu  şi-a  spus  cuvântul, 
cum  trebuia  să  fie  spus  de  Congresul  nostru,  întriun  proiect  de 
lege,  potrivit  unei  organizări  generale.  Macar  pentru  a-şi  fi  salvat 
conştiinţa. 

Dar  oricum  se  va  termina  o  pornire,  ce  n’ar  mai  putea 
fi  îndreptală,  cei  buni,  slugitorii  cei  adevăraţi  ai  Bisericei  lui 
Hristos,  işi  vor  îndoi  puterile  şi  râvna  pentru  a  face  bine  lu- 
lucrul  Domnului  între  oameni  şi  sub  regimul  unei  legi  rele, 
dată  de  oameni.  Preotul  bun  cunoaşte  legea  izbăvitoare,  dată 
de  Hristos  Domnul  pentru  îndreptarea  Bisericei  Sale,  Se  va 
feri  de  conflictul  cu  legea  oamenilor  şi  va  plini  legea  lui  Hristos, 
aducând  şi  pe  alţii  la  conştiinţa  datoriei  de  a  împlini  această 
lege  vecinică,  care  va  susţinea  Biserica  printre  stâncile  tuturor 
încercărilor,  o  va  duce  ia  biruinţă  şi  pe  oameni  la  izbăvire. 

Preotul  Ardelean. 

.  « Credinţa  na  poate  fi  redusă  la  nici  ana  din  facul¬ 
tăţile  noastre;  luată  în  esenţa  ei,  ea  na  este  nici  un  sen¬ 
timent  de  încredere ,  nici  un  act  de  cunoştinţă  nici  un  act 
de  voinţă.  Ea  este  ceva  ireductibil.  Este  sufletul  nostru 
deschis  unei  realităţi  superioare». 

A .  Jundt  (Revue  d'kistoire  et  de  , 
phUosopkie  religUuseî  din  Strasbourg). 

*  , 

« Faimosul  raţionalism  care  a  umplut  de  îngâmfare 
veacul  trecut \  rămâne  cu  un  pas  în  urma  vieţii ».  c.  Petrescu. 

(Cuvântul). 

Cui,  Cum  şi  Ce  trebue  să  predice  preotul  ortodox. 

(Urmare.) 

Predica  are  un  dublu  caracter  :  afirmativ  şi  negativ. 

Sunt  adevăruri  pe  care  ea  le  înviorează  şi  le  tăl¬ 
măceşte  şi  sunt.  ficţiuni  pe  care  ea  le  combate  şi  le 
răstigneşte.  Ea  nu  dărâmă  decât  ca  să  zidească.  Şi  nu 
dărâmă  decât  ruine  ca  să  zidească  în  loc  viaţă  su¬ 
perioară. .. 

Şi  afirmaţiile  şi  tăgăduirile  ei  însă  gravitează  ca  în 
jurul  unui  punct  luminos  —  în  jurul  Mântuitorului  şi 
misiunii  Lui  eterne. 

In  lumina  vieţii  şi  a  pildelor  lui  Hristos  este  pusă 
spre  cercetare  viaţa  omenească  în  toate  momentele  ei 
—  şi  ca  să-şi  afle  îndreptăţire  şi  ca  să-şi  descopere 
drum  de  înălţare.  ' 

Sunt  azi  predicatori  care,  închipuindu-şi  eă  adap¬ 
tează  Evanghelia  la  necesităţile  vremii,  o  diluează  şi  o 
desfigurează  smulgând  interpretări  curioase  din  texte 
pentru  diferite  teme  cu  caracter  social,  economic  etc.,  fă¬ 
când  în  chipul  acesta  o  operă  de  falsificare,  din  care  nici 
Evanghelia  nu  câştigă,  nici  acei  cărora  li  se  predică 
asemenea  contrafaceri.  Să  nu  căutăm  soluţii  la  toate 
chestiunile  mărunte  ale  vieţii  în  Evanghelie,  —  de  oa¬ 
rece  ea  nu  dă  decât  soluţii  de  orizont,  soluţii  principiale 
soluţii  de  orientare  problemelor  fundamentale  ale  vieţii. 
Ea  crează  o  nouă  stare  de  spirit  —  o  mentalitate  deo¬ 
sebită  decât  acea  pe  care  o  pot  creea  filozofiile  şi  ştiin¬ 
ţele  lumii  şi  în  lumina  acestei  stări  de  spirit  pot  fi 
privite  şi  deslegate  şt  chestiunile  mai  mărunte  —  fără 
însă  ca  să  găsim  ceva  expres  în  Evanghelie  despre  fie¬ 
care  din  ele. 

Ea  crează  o  gândire  creştina,  o  simţire  creştină ,  o 
voinţă  creştină  şi  o  conştiinţă  creştină ,  care  nu  se  pot 
manifestă  decât  în  sensul  Evangheliei. 

Predicatorul  care  are  înfrăţite  în  sine  aceste  4  pu¬ 
teri,  va  putea  călăuzi  credincioşii  lui  spre  veciriicile  is- 
voare  ale  Evangheliei  —  cu  isbândă  —  de  oarece  viaţa 
gândită ,  simţită  şi  trăită  creştineşte* umple  lumea  de  fru- 

museţi  pe  care  şi  ea  le  caută  dar  nu  ştie  se  pare  că 
ele  isvorăsc  din  Hristos  şi  din  testamentul  Lui  etern.. 

* 

Mulţi  predicatori  însă  au  ajuns  la  concluzia  justi¬ 
ficată  prin  solidele  premise  ale  unei  experienţe  îndelun¬ 
gate,  că  nit  poţi  propovădui  Evanghelia  cu  autoritate*, 
cu  competenţă,  cu  rodnicie  spirituală  —  decât  dacă  am¬ 
vonul  este  precedat  de  jeţul  duhovniciei,  adică  dacă 
predica  este  întemeiată  pe  datele  conştiinţii  creştine  a 
enoriaşilor.  Altfel  vorbeşti  în  abstract  —  impersonal, 
fără  obiectiv  real.  Şi  au  multă  dreptate! 

Am  ascultat  multe  predici  rostite  în  catedrale.  Pu¬ 
blicul  e  alcătuit  în  deobşte  din  amatori  —  unii  vin  cu 
preocupări  exclusiv  artistice  —  alţii  numai  dintr’un  tra¬ 
diţional  sport  duminecal,  —  şi  pentru  motive  de  ordin 
social  —  biserica  poate  fi  un  potrivit  loc  de  întâlnire 
—  mai  ales  în  centrele  străine.  Predicatorul  e  pus  într’o 
curioasă  dilemă.  Să  spună  cum  simte  el  pe  Hristos, 
cum  trăeşte  el  Evanghelia? 

E  fără  ecou.  Majoritatea  ascultătorilor  este  de  obi- 
ceiu  prevenită  împotriva  efuziunilor  misionare.  Când 
nu- ţi  comentează  predica  pe  temă  de  ridicul  —  auditorul 
rămâne  în  orice  caz  impermeabil  pentru  inspiraţiile  cre¬ 
ştine  şi  refractar  oricărei  încercări  din  partea  predica¬ 
torului  de  a  pătrunde  în  intimitatea  lui  sufletească.  Rar 
ţi  se  întâmplă  să  mai  întâlneşti  a  doua  zi  sau  şi  mai 
târziu,  un  creştin  căruia  i-ai  vorbit  în  biserică  despre 
datoriile  lui  creştine  şi  te-ai  străduit  să-i  orientezi  viata 
într’un  duh  nou,  de  pe  amvon. 

Ce  legături  sunt  între  tine  şi  el? 

Dar  duhovnicul  care  controlează  discret  şi  statornic 
viaţa  păstoriţilor  săi  —  urcă  în  amvon  cu  o  experienţă 
şi  grăeşte  unor  conştiinţe  care  îi  stau  ospitaliere  şi  în¬ 
crezătoare  la  dispoziţie  şi  pentru  sfat,  şi  pentru  mustrare 
deopotrivă. 

In  catedrale  predică  o  mulţime  de  preoţi  invitaţi 
din  condescendenţă  —  fiecare  predică  aşa  cum  se  pri¬ 
cepe,  cum  simte  şi  cum  vrea.  Uneori  el  pare  că  e  can¬ 
didat  la  un  examen  omiletic.  înaintea  lui  stau  ca  un 
juriu  alcătuit  din  specialişti  necontestaţi  şi  cu  un  foarte 

cultivat  spirit  critic  —  atâţia  teologi  cu  deosebite  dispo¬ 
ziţii,  favorabile  sau  defavorabile  respectivului  predicator. 
Şi  această  situaţie  intimidează  pe  unii  până  la  parali¬ 
zarea  oricărei  spontaneităţi  şi  chiar  a  oricărui  talent. 

Fireşte  când  predici  pe  Hristos  puţin  trebuie  să-ţi 
pese  de  critica  din  intenţie  sau  din  deprindere  a  oricui 
—  dar  pentru  firi  mai  sensibile  şi  mai  sfielnice,  lucrul 
îşi  are  incomodările  lui  destul  de  grave.  ; 

M’am  gândit  adeseori  că  ar  fi  bine  pentru  înlătu¬ 
rarea  acestor  stânjeniri  să  se  renunţe  la  predicatorii  de 
circumstanţă  şi  să  se  fixeze  un  număr  de  3  preoţi  care 
să  predice  fiecare  un  trimestru  încheiat,  vestindu  se  din 
vreme  în  programul  de  servicii,  religioase  care  vor  avea 
loc  în  catedrală  —  cine,  când  şi  ce  predică. 

Aiurea  este  introdus  de  mult  acest "  sistem.  S’ar 
putea  predica  pe  anumite  teme  în  conexiune  şi  deci  în 

continuitate  de  idei,  de  perspană  şi  de  interes. 

* 

Obiceiul  aproape  consacrat  de  a  se  interpreta  în 
predică  numai  textul  sf.  Evanghelii,  a  coborât  într’o  ui¬ 
tare  nemeritată  atâtea  învăţături  substanţiale  şi  pline  de 
actualitate  şi  frumuseţe  cuprinse  în  pericopele  Aposto¬ 
lului »  şî  în  cele  ale  Evangheliilor  dela  Utrenie  —  şi  din 
celelalte  zile  ale  săptămânii.  Rămân  astfel  nelămurite 
şi  nevalorificate  atâtea  elemente  de  viaţă  şi  experienţă 
creştinească  spre  marea  pagubă  a  credincioşilor.  V.  T. 
e  complect  scos  din  uz.  Se  pune  însă  şi  pentru  noi 
şi  pentru  mulţi  alţii  chestiunea  expunerii  predicii. 

Pe  de  rost,  citită  sau  improvizată  desigur  îrt  ce  pri¬ 
veşte  debitarea  ideilor  cuprinse  în  predică?  De  fiecare 
formă  se  leagă  şi  avantajii  şi  desavantajii, 

Cine  are  talent,  exerciţiu  şi  vervă  e  suficient  dacă 
îşi  meditează  predica.  Vorbele  îi  vor  veni  uşor,  inspi¬ 
rate  şi  vii. 

De  multeori  însă  din  pricina  unor  neaşteptate  in¬ 
dispoziţii  de  moment,  a  unei  agitaţii  neprevăzute  sau 
de-adreptul  a  oboselii  —  nu  află  cuvântul,  figura  sau 
expresia  potrivită,  se  repetă,  riscă  pleonasmele  şi  uneori 
banalitatea  —  atât  de  compromiţătoare.  Preotul-paroh 
şi  duhovnic  însă,  care  vorbeşte  unui  public  familiar,  va 

fi  scutit  după  câteva  experienţe  de  aceste  primejdii  — 
dacă  predică  regulat.  Improvizaţia  stilistică  e  însoţită 
de  gesturi  mai  spontane  şi  de  accente  mai  intime  şi  mai 
puternice.  Ea  însă  trebue  neapărat  să  fie  revărsarea 
unei  seve  lăuntrice  adânci  —  adică  a  unui  belşug  de 
viaţă  spirituală  personală. 

Citită  pierde  puţin  din  farmec.  Preocupat  de  ur¬ 
mărirea  atentă  a  textului  scris  —  predicatorul  îşi  negli¬ 
jează  atitudinea  prin  care,  ştim,  cât  de  lesne  isbutim  să 
dominăm,  să  sugestionăm  şi  să  antrenăm  auditoriul. 
Inspiraţia  atmosferii  e  stânjenită  simţitor  —  de  foarte 
multe  ori  chiar  făcută  imposibilă.  Dar  e  un  mare  câ¬ 
ştig  pentru  public  —  atunci  când  el  are  desigur  disci - 
dina  atenţiei  şi  interes  viu  pentru  problemele  vieţii  re¬ 
ligioase  —  de  oarece  predicatorul,  în  scris,  îşi  şi  poate 
închega  logic  în  fond  şi  în  formă  literară  corectă,  ideo¬ 
logia  şi  argumentarea. 

Este  totuşi  un  leac  pentru  inconvenientele  predicii 
scrise  şi  citite  —  predica  învăţată  pe  din  afară.  Memoria 
mecanică  vine  în  ajutor  predicatorului  şi  este  un  sigur 
element  de  succes  —  aşi  zice  chiar  un  preţios  colabo¬ 
rator  al  amvonului.  Am  cunoscut  totuşi  mulţi  predica¬ 
tori  care  mărturisiau  că  mai  curând  sunt  capabili  să 
înveţe  pe  de  rost  o  predică  străină,  decât  propriul  lor 
elaborat.  E,  fireşte,  foarte  curios  —  dar  faptul  există.  Este 
şi  aci  însă  o  primejdie.  Aceia  a  unei  expuneri  auto - 
mate,  fără  vibraţii,  reci,  impersonale ,  artificiale.  Foarte 
rari  sunt  cazurile  când  un  predicator  cu  memorie  fidelă 
poate  da  expresie,  relief  sentimental  şi  evidenţă  personală- 
unui  text  asimilat  mecanic. 

Sunt  dispus  să  prefer  predica  pe  care  o  formulezi 
■când  predici  şi  chiar  pe  cea  citită  celei  memorizate: 

Având  în  vedere  însă  şi  necesităţile  practice  —  e 
foarte  bine  să-ţi  fixezi  în  scris  integral  predica  şi  s’o 
rosteşti  fără  să  fi  preocupat  de  cuvintele  de  care  te- ai 
folosit  pe  hârtie,  pentrucâ  altfel  verba  volantia  —  e  drept 
ele  pot  rodi  sufletele  —  dar  numai  într’un  cerc  restrâns 
—  pe  când  verba  scripta  —  pot  fi  de  folos  şi  mai  de¬ 
parte  altora. 

<UrmeazJ.j  Pir,  Dr.  Or.  Cristescu. 

Dnpă  Vicontele  Alban. 

I.  Arestaţii. 

Eri  am  însoţit  pe  episcopul  nostru  într’un  loc  de  tristeţe 
amară:  trebuia  să  viziteze  închisoarea  din  oraşul  episcopal. 

Intrând  in  această  imensă  clădire,  —  ridicată  de  societate 
pentru  a  pedepsi  şi  a  se  apăra.  —  inima  a  început  să-mi  bată 
cu  putere.  Câte  dureri,  câte  suferinţi,  câte  crime,  remuşcări, 
regrete,  poate  chiar  şi  câtă  nevinovăţie  se  găsesc  închise  din¬ 
colo  de  aceste  zăvoare,  în  celulele  şi  chiliile  acestea  întu¬ 
necoase!? 

Vai,  nu  era  deajuns  că  natura  a  pedepsit  rasa  umană  cu 
atâtea  rele;  trebuia  ca  şi  starea  socială  să  le  mai  înrăutăţească, 
prin  desfăşurarea  pasiunilor  rele  şi  prin  nevoia  de  a  le  înfrâna. 
Trebuia  ca  pentru  liniştea  noastră,  justiţia  să  aplice,  —  în  nu¬ 
mele  tuturor,  —  pedepse  aspre!...  Dumnezeu  însă  a  îngăduit 
aceasta;  să  respectăm  hotărârile  Sale  şi  să  urmăm  căile  Sale, 
căutând  ca  din  mijlocul  acestor  asprimi  să  răsară  mântuirea 
sufletelor!... 

-  * 

*  + 

Cei  dintâi  închişi,  pe  care  i-am  văzut  aşteptau  sentinţa 
judecăţei.  Mulţi  protestau  pentru  nevinovăţia  lor  şi  erau  ma¬ 
niaţi  şi  pe  nedreptatea  acuzatorilor  lor  şi  pe  încetineala  jude¬ 
cătorilor. 

—  «Iubiţii  mei,  le-a  zis  episcopul  —  dacă  voi  sunteţi  cre¬ 
ştini,  binecuvântaţi  pe  Domnul,  căci  suferind  pentru  dreptate,, 
împărăţia  lui  Dumnezeu  va  fi  a  voastră  şi  veţi  fi  mângâiaţi  cu 
prisosinţă.  Consideraţi  nevinovăţia  voastră  nerecunoscută  ca  o 
ispăşire,  ca  o  încercare  aspră,  din  care  sufletul  vostru  poate  să 
iasă  curat  şi  plin  de  merite  în  ochii  Judecătorului  suprem. 
Jertfiţi  Domnului  nevinovăţia  aceasta  şi  captivitatea  voa$trăr 
pentruca  supunerea  şi  liniştea  sufletului  vostru  să  inspire  bă- 
nueli  favorabile  judecătorilor.  Nu  acuzaţi  de  nedreptate  pe  pă¬ 
zitorii  ordinei  publice.  Fără  îndoială  ei  pot  săvârşi  greşeli; 
dar  aceste  greşeli  vor  fi  recunoscute  şi  îndreptate.  înţeleaptă 
încetineală  a  magistraţilor,  vă  dovedeşte  tocmai  grija  cu  care 
ei  voesc  să  ajungă  la  adevăr. 

«Şi  dacă  totuşi  veţi  fi  pedepsiţi  pe  nedrept,  să  nu  vă  ma¬ 
niaţi  contra  oamenilor.  Toţi  sunt  supuşi  greşelii;  dar  mai  cu- 


REVISTA  TEOLOGICĂ 


14 


rând  sau  mai  târziu  dreptatea  va  străluci;  şi  dacă  justiţia  ome¬ 
nească  n’ar  putea  să  mai  şteargă  nedreptatea  săvârşită  Dum¬ 
nezeu  Însuşi  o  va  repara.  Şi  atunci  această  îndreptare  cât  va 
fi  ea  de  complectă  şi  măreaţă!!...  Dar,  dacă  sunteţi  vinovaţi 
(ceeace  să  ferească  Dumnezeu)  vă  conjur  să  vă  gândiţi  la  su¬ 
fletul  vostru,  să  nu  lăsaţi  să  cadă  asupra  altora  bănuiala  răului, 
pe  care  voi  l  aţi  fi  făcut;  ci  să  suferiţi  închisoarea  voastră  fără 
să  vă  plângeţi,  pentruca  pocăinţa  voastră  să  mulţumească  drep¬ 
tatea  lui  Dumnezeu,  mai  mult  decât  ar  putea  pedepsirea  voa¬ 
stră  să  mulţumească  răzbunarea  oamenilor». 

Mulţi  din  cei  arestaţi  au  fost  mişcaţi  de  cuvintele  Episco¬ 
pului.  Toţi  au  primit  cu  respect  binecuvântarea  păstorului,  care 
venise  să-şi  caute  oile  pierdute. 

Trad.  de  Pr.  loan  N.  lonescu,  Bucureşti. 


Schiţe  de  predici. 

Cu  gândul  bun  de  a  ajuta  fraţilor  preoţi  la  Îndeplinirea 
,  datoriei  de  propoveduitori  ai  cuvântului  şi  de  a  ie  uşura  sar¬ 
cina  apostolatului  prin  predică,  începem  a  publica  schiţe  de 
predici. 

Pe  lângă  săvârşirea  cultului  preotul  trebue  să  fie  un  ve¬ 
stitor  statornic  al  cuvântului  pentru  câştigarea  sufletelor  şi  pentru 
mântuirea  lor. 

Oricât  de  frumoasă  şi  Înălţătoare  slujba  sfintei  liturghii,  cu 
formele  ei  impresionante,  în  vremile  de  acum,  nu  mai  ajunge 
pentru  a  potoli  setea  religioasă  a  mulţimilor.  Sufletele,  răscolite 
de  atâtea  încercări,  prin  cari  au  trecut,  agitate  zi  de  zi  de  atâtea 
griji,  şi  preocupări  vremelnice,  fără  ca  prin  ele  să  li  se  deschidă 
zarea  de  lumină  spre  un  liman  de  popas  şi  linişte,  caută  un 
reazăm,  un  adăpost  sigur,  un  luminiş  binefăcător,  unde  să  se 
odihnească  de  truda  vieţii. 

Limanul  de  scăpare  nu  poate  fi  altul  decât  altarul  Dom¬ 
nului  şi  isvorul  de  răcorire  şi  întremare  sufletească  nu  este 
decât  în  cuvântul  Mântuitorului  nostru  Isus  Hristos. 

Acest  isvor  trebue  însă  deschis,  pentruca  să  'ţişnească 
apa  vie.  Acest  lucru  vreau  să-l  ajute  schiţele  de  predici. 

Ele  n’au  pretenţia  unui  lucru  conceput  In  stil  mare,  nici 
după  toate  cerinţele  regulelor  omiietice.  Mai  de  grabă  vreau 

ţină  seamă  de  Împrejurările  restrânse  şi  lipsurile  noastre 
imediate.  . 

La  serviciul  religios  din  Dumineci  şi  serbători,  serviciu  so¬ 
cotit  prea  lung  după  starea  neastâmpărată  a  spiritului  oamenilor 
de  azi,  predica  noastră  nu  poate  avea  estensiunea,  ce  i  s’ar 
cuveni  şi  nici  adâncimea,  ce  presupune  o  suficientă  pregătire 
şi  o  largă  cultură,  în  sens  religios.  Mai  ales  în  satele  noastre, 
cu  lumea  lor  ţărănească  simplă,  trebue  să  se  ţină  seamă  de 
multele  condiţii  speciale,  în  care  preotul  îşi  desvoltă  activitatea 
de  misionar  prin  cuvânt. 

De  altă  parte,  predici  lucrate  in  întregime,  ar  avea  desa- 
vantagiul  de  a  ne, ocupa  jumătate  ori  mai  bine  de  jumătate, 
din  cuprinsul  revistei,  când  ar  fi  câte  3—4  în  fiecare  număr. 
Şi  nici  n’ar  aduce  folosul  cuvenit.  O  bună  predică  se  ceteşte 
bucuros,  dar  rareori  se  poate  întrebuinţa  în  forma  ei  scrisă.  Şi 
tot  aşa,  lucrul  altuia  fiind,  cu  greu  poate  fi  învăţată  pe  dinafară. 
Iar  predica  cetită,  în  deosebi  Ia  popor,  pierde  jumătate  din  far¬ 
mec  şi  din  efect. 

De  aceea  am  crezut  mai  nimerit  să  dăm  numai  schiţe, 
adaogând  la  ideea  de  bază  câteva  lămuriri  cari  rămân  la  buna 
plăcere  a  preotului,  ca  să  fie  desvoltate  şi  întregite,  pe  măsura 
puterilor  şi  după  cerinţele  ascultătorilor. 

In  forma  schiţei  scurte,  este  mai  uşor  de  reţinut  mersul 
gândirii  şi  ori  cât  de  modestă  ar  fi  pregătirea  preotului,  el  este 
în  stare  totuşi  să-şi  rotunzească  expunerea  astfel,  Incit  să  lege 
atenţiunea  ascultătorilor  săi  pe  10 — 12  minute,  vreme  tocmai 
de  ajuns  pentru  a  nu  stoarce  prea  mult  puterile  preotului,  după 
slujba  ce  a  premers  şi  pentru  a  nu  obosi  peste  măsură  pe 
ascultători. 

Schiţele  noastre,  când  ele  vor  fi  luate  după  autori  streini-, 
vor  purta  indicaţia  numelui  aceluia.  Şi  vor  fi  cele  mai  multe 
de  acest  fel,  pentrucă  modestele  noastre  puteri,  angajate  să-şi 
Iacă  datoria  şi  în  alte  îndeletniciri,  n’ar  ajunge  să  plinească  totul 
cum  trebue.  După  schiţe;  ici  colea,  pe  cât  vom  avea  la  înde¬ 
mână,  vom  da  şi  scurte  povestiri  şi  exemple,  ce  leagă  aten¬ 
ţiunea  ascultătorilor  şi  pot  fi  întrebuinţate  cu  folos  de  preot,  la 
locul  potrivit. 

Bunii  noştrii  cetitori  vor  verifica  pe  urmă,  dacă  încercarea 
aceasta  poate  avea  un  rost  cu  folos,  sau  se  cade  să  renun¬ 
ţăm  la  ea.  Preotul  Morcşca. 

Iarna  în  casa  creştinului. 

Nici  un  fel  de  oameni  nu  trăeşte  în  natură  şi  îm¬ 
preună  cu  ea,  ca  ţăranul:  primăvara  şi  vara,  toamna  si 
iarna.  Fiecare  anotimp  îşi  are  rânduiala  sa  de  lucru. 
Iarna  e  mai  multă  linişte.  Firea  se  odihneşte  şi  odih¬ 
neşte  şi  omul.  Dar  această  vreme  de  odihnă  să  nu 
fie  un  somn  de  iarnă;  ea  trebue  să  fie  întrebuinţată 
cu  folos. 

1.  Iarna  odihnă  pentru  trup  şi  mai  multă 
agoniseală  pentru  suflet. 

Şi  sufletul  are  nevoie  de  hrană.  «Nu  numai  cu 
pâine  va  trăi  omul...  (Mat.  4,  4)  ci  şi  sufleteşte  omul  tre¬ 
bue  să  crească  ca  şi  trupeşte  (I  Cor.  13,  11).  Unui  îm¬ 
părat  odată  i  s’a  făcut  imputarea  că  se  dedă  la  lucru 
corporal.  El  răspunse:  Cum?  Dumnezeu  şi  firea  m'a  în¬ 
zestrat  de  geaba  cu  mâni?»  Tot  aşa  oare  fără  rost  să 
fi  dat  Dumnezeu  ţăranului  muncitor  minte  şi  pricepere? 
Ceiace  a  scăpat  omul  în  vreme  de  lucru  inteţitor,  trebue 
să  împlinească  în  vreme  cu  răgaz. 

2.  Iarna,  familia  e  mai  mult  împreună,  v 
de  aceea  să  i-se  dea  mai  multă  grijă  drago¬ 
stei  şi  voioşiei  în  familie. 

Familia  la  sate  nici  odată  nu  e  aşa  risipită  ta  la 
oraş.  In  vremea  lucrului  trăeşte  totuşi  mai  răslăţită. 
Iarna  sunt  mai  mult  la  olaltă;  în  serile  lungi  de  iarnă, 
dacă  părinţii  cer  copiilor  lor  să  rămână  acasă,  trebue 
să  le  facă  plăcută  petrecerea  în  jurul  vetrii. 

înainte  vreme  erau  în  floare  povestirile  bătrâne  şi 
sfătoase,  pline  de  înţelepciune  şi  experienţe  de  viaţă, 
«omul  stăpân  al  casei  scotea  din  vistieria  sa  noui  şi  vechi» 
(Mat.  13,  52)  Tinerii  ascultau  cu  luare  aminte»,  îşi  legau 
sufletul  cu  acela  al  înaintaşilor,  prin  frumoasele  tradiţii 
şi  obiceiuri  prin  cari  se  întăreau.  «Adu-ţi  aminte...  în¬ 
treabă  pe  tatăl  tău  şi-ţi  va  povesti...»  (A  doua  Lege 
37,  7).  Cu  cântări  şi  cu  jocuri  nevinovate  se  petrece 
în  casa  cea  bună. 

3.  Iarna  e  mai  mult  răgaz  pentru  viaţa 
contemplativă,  de  aceea  şi  mai  multă  viaţă 
religioasă. 

In  familia  dela  ţară  se  poate  cultiva  o  mai  adâncă 
pătrundere  în  viaţa  religioasă.  In  zile  de  Dumineci  şi 
serbători,  cercetarea  bisericei  se  face  mai  cu  de-adinsul. 
Să  nu  scapi  prilejul  de  a  asculta  graiurile  sfintei  Evan¬ 
ghelii  şi  a  cărţilor  sfinte.  Copii  de  şcoală  sâ  fie  puşi, 
ca  să  citească  din  Biblie.  Testamentul  nou  să  nu  lip¬ 
sească  de  pe  masa  creştinului.  «Să  nu  lipsească  cartea 
legii  acesteia  din  gura  ta...»  (Isus  Navi  1,  8).  Iar  ne¬ 
muritorul  Şaguna:  «Să  se  dea  poporului  în  mână  (Bi¬ 
blia)  spre  cetire,  gândire  şi  îndreptare,  înainte  şi  mai 
presus  de  orice  altă  carie  din  lume,  căci  Sf.  Scriptură, 
precum  căldura  soarelui  şi  lumina  este  pentru  viaţă, 
e  menită  dela  Dumnezeu  pentru  hrinirea  cea  duhovni¬ 
cească  a  tuturor».  / 

«Cela  ce  este  dela  Dumnezeuţ  graiurile  lui  Dum¬ 
nezeu  ascultă»  (loan  8,  47),  şi  aduna  împreună  cu  Hristos, 
căruia  îi  cere  sfat  la  tot  pasul,  punându-şi  întrebarea: 
«Ce  ar  face  Hristos  în  locul  meu  acum?» 

(Dnpă“Weigert.) 

* 

Partea  cea  bună.  Un  stăpân  de  casă  avea  obiceiui  la 
Crăciun,  să  dea  daruri  argaţilor  săi.  Aşa  şi  în  anul  acesta.  Îşi 
chiemă  slugile  sale  în  presară,  le  vorbi  despre  tainica  noapte, 
cu  minunea  naşterii  Domnului.  Şi  încheie:  fiecare  aveţi  dreptul 
să  vă  alegeţi  un  dar  de  100  Lei  sau  o  Biblie.  Ce!  dintâi  care 
veni  zise:  «Biblia  e  carte  frumoasă  dar  eu  nu  ştiu  ceti»  şi  luă 
suta.  Al  doilea  spune:  «Eu  ştiu  ceti,  dar  acum  chiar  am  mare 
lipsă  de  bani»  şi  luă  şi  el  leit.  Al  treilea:  «Eu  aş  ceti  bucuros 
Biblia,  dar  mi-a  slăbit  tare  vederea  şi  nu  mai  pot»,  luă  şi  acesta 
banii.  Stăpânul  socotea  acum,  că  şi  al  patrulea  va  face  la  fel. 
Acesta  însă,  apropiindu-se,  zise:  «Mama  de  mult  doreşte  să 
audă  cetiri  din  Cartea  sfântă.  Ea  nu  poate,  dar  vreau  să-i  ce¬ 
tesc  eu  seara  aceasta  şi  când  voiu  avea  vreme,  rogu-te  să  mă 
cinsteşti  cu  Cartea».  «Bine  te-ai  gândit  fătul  meu,  zise  stăpânul. 
Dar  să  nu  uiţi  a  te  folosi  şi  de  hârtia  cu  care  pui  semn,  la 
locul  unde  ceteşti».  «Hârtia  cu  care  pui  semn?..»  şi  argatul  se 
uită  cu  deamănuntul  la  Cartea,  pe  care  i-o  întinse  stăpânul 
Printre  foi  zări  o  hârtie  de  500  Lei.  Tovarăşii  făcură  ochii  mari. 
Iar  stăpânul  depărtându-se  zise:  «Cine  umblă  mereu  după  bani 
şi  plăceri  se  înşală  mereu.  Mi-ar  fi  părut  rău,  dacă  nici  unul 
din  voi  nu  şi-ar  fi  ales  partea  cea  bună». 

Dreptatea  şi  sfinţenia  lui  Dumnezeu  se  arată 

în  natură. 

Multe  lucruri  nepricepute  sunt  în  natură;  adeseori 
ni  se  pare  că  întâlnim  neorânduială  şi  mari  pagube 
ne  încearcă.  Abaterea  vremii  rele  prăpădeşte  rodul  să- 
mănăturilor  noastre ;  gerul  şi  vântul  aspru  iarna,  şi  grin¬ 
dina  vara  fac  stricăciuni  mari;  boala  între  vite  doboară 
cel  mai  de  seamă  ajutor  al  gospodarului. 

1.  Dumnezeu  a  blestemat  pământul  întru 
lucrurile  mânilor  omului. 

«Dumnezeu  a  zis  lui  Adam:  pentrucă  ai  ascultat 
glasul  femeii  tale  şi  ai  mâncat  din  pom...  blăstemat  să 
Fie  pământul  întru  lucrurile  tale  . . .  spini  şi  pălămidă  va 
răsări  tie . . .  întru  sudoarea  feţei  tale  vei  mânca  pâinea 
ta...  (Facere  3,  17—19). 

Blestemul  loveşte  numai  lucrurile  omului,  nu  atinge 
însă  întreaga  fire.  Loveşte  mai  mult  pe  om  decât  na¬ 
tura.  Aceasta  nu  s’a  răsvrătit  niciodată  împotriva  lui 
Dumnezeu.  Ea  stă  mereu  alături  de  Ziditorul  său  şi 
luptă  cu  puterile  ei  împotriva  păcătoşilor,  acelor  ce  ză¬ 
dărnicesc  lucrul  lui  Dumnezeu  între  oameni.  Urmarea 
blestemului,  a  fost  că  omul,  care  trebuia  să  fie  domn 
şi  stăpân  (Fac.  1,  28)  s’a  făcut  rob.  Blestemul  e  cer¬ 
care  şi  pedeapsă. 

Pământul,  această  comoară  de  bunătăţi,  —  îşi  în¬ 
chide  adeseori  vistieriile  sale;  apa  care  dă  viaţă  nouă 
şi  i  ajută  creşterea,  —  de  câte  ori'  nu  nimiceşte  ;  focul, 
atât  de  necesar,  —  adeseori  mistue  toată  agoniseala; 
văzduhul,  fără  de  care  nici  o  vietate  nu  poate  trăi,  aduce 
prăpăd  prin  furtună  şi  descărcări  năprasnice. 

2.  Dumnezeu  n’a  retras  toată  bine¬ 
cuvântarea  deasupra  pământului. 

Ţara  pe  care  a  blestemat-o  Dumnezeu  nu  e  pă¬ 
mântul,  ci  iadul.  El  i-a  lăsat  pământului  frumuseţea  şi 
puterea  de  rodire.  Sunt  atâtea  părţi  în  lume  foarte  ro¬ 
ditoare.  Unde  mai  este  o  ţară  frumoasă,  bogată  şi  ro¬ 
ditoare  ca  România  noastră.  Comoara,  pe  care  o 
cuprinde  trebue  să  ne  fie  un  îndemn  mai  mult  la  hăr- 

nîcie  şi  trezvie  sufletească.  Lucrul  săvârşit  cu  minte  şi 
cu  râvnă  întăreşte  braţele  şi  sporeşte  puterile  sufleteşti. 

3.  Dumnezeu  vrea,  ca  omul  prin  munca 
sa  să  refacă  raiul  pe  pământ. 

Natura  dintru  început  năzueşte  să-şi  recapete  starea 
ei  cea  veche:  lanurile  cele  mai  roditoare,  dacă  sunt  lăsate 
ani  de  zile  necultivate,  se  părăginesc,  se  umplu  de  spini  şi 
buruiană,  se  sălbătăcesc;  animalele  de  casă  de  nu  vor  fi 
îngrijite  se  pipernicesc,  degenerează.  Prin  munca  lui,  omul 
preface  pământul  ca  să  nu  mai  dea  spini  şi  pălămidă, 
ci  roduri  bogate  şi  folositoare;  iar  prin  năzuinţele  de 
înălţare  ale  sufletului  său,  după  chipul  şi  asemănarea 
*  lui  Dumnezeu,  revarsă  lumină  din  rai  peste  întinsul 
i  pământului. 

Lucrul  «în  sudoarea  feţii»  şi  «ascultarea  Cuvântului 
cu  inimă  bună  şi  curată  fac  roadă  întru  răbdare»  (Luc, 

»8,  15).  (După  Weigert). 

* 

«Astăzi  s’a  făcut  mântuire  casei  acesteia». 

(Luca  19,  9.) 

Nu  numai  în  casa  lui  Zachei  s’a  săvârşit  mântuire, 
prin  intrarea  Domnului  nostru  Hristos,  ci  în  toată  casa 
de  creştin,  unde  1  s’a  deschis  şi  a  putut  intra.  Pentru 
că  Isus  şi  azi,  ca  şi  atunci  şi  în  veac  duce  cu  sine  şi 
împarte  din  belşug  darurile  sale  mântuitoare,  ziua  şi 
noaptea  şi  ori  unde  I-se  face  loc,  ca  să  intre. 

Dacă  azi  nu  umblă  prin  lume  în  chip  văzut  de 
ochii  noştrii,  Domnul  a  aşezat  în  mijlocul  nostru  scaunul 
măririi  Sale,  de  unde  ascultă  rugăciunile  noastre  şi  îm¬ 
prăştie  binefacerile  Sale. 

1.  Dorul  de  a  cunoaşte  pe  Isus. 

Zachei  avea  dorirea  puternică  de  a  vedea  pe  Isus, 
de  a-L  cunoaşte.  Aleargă  înainte,  se  urcă  într’un  dud, 
ca  să-L  poată  vedea  printre  mulţime,  căci  era  mic 
de  stat. 

Mulţimea  frământărilor  vieţii  noastre  vremelnice, 
mulţimea  grijilor,  cari  ne  împresoară,  acoper  şi  învălue 
faţa  Domnului  de  cătră  ochii  noştrii,  aţintiţi  spre  lucru¬ 
rile  lumii  acesteia. 

Şi  nu  băgăm  de  seamă  că  alături  de  noi  păşeşte  Mân¬ 
tuitorul  Isus,  că  El  e  pretutindenea  aproape,  aşteaptă  doară 
să  ţi  ridici  ochii  spre  El,  ca  să  te  chietne,  să  te  îmbrăţişeze 
cu  dragoste,  să-ţi  schimbe  haina  învechită  de  păcate  a 
sufletului  tău  şi  să  te  învălue  în  haina  strălucitoare  a 
omului  nou,  prefăcut  prin  punerea  Lui  tainică. 

Trebue  şă-1  căutăm  cu  râvna  Iui  Zacheiu  şi  Ef  nu 
va  întârzia  să  ni  se  descopere. 

2.  Intrarea  lui  Isus  în  casa  şi  în  viaţa- 
noastră. 

Isus  îşi  îndreptă  privirea  spre  Zachei,  printre  crăn- 
gile  pomului:  «Zachee  grăbeşte  de  te  coboară,  că  astăzi 
în  casa  ta  mi  se  cade  să  fiu». 

Aşa  grăeşte  Domnul  către  tot  păcătosul:  coboară 
de  pe  pomul  sălbatec  al  îngâmfării  tale,  de  pe  culmea 
egoismului  tău  şi  al  dedărilor  tale  vinovate. 

De  câte  ori  nu  auzi  această  chemare  a  lui  Isus, 
prin  cuvântul  Evangheliei,  prin  graiurile  cărţilor  sfinte 
la  slujba  religioasă  şi  din  propovăduirea  preoţilor.  S co¬ 
boară  de  pe  locul  unde  stai  cu  viaţa  ta  şi  te  întoarce 
cu  grabă  la  casa  ta  cea  firească,  la  vatra  sufletului  tău. 
Acolo  vrea  Isus  să  te  întâlnească,  acolo  vrea  să  fie  pri¬ 
mit,  ca  să  petreacă  împreună  cu  tine. 

Vezi  minunatul  rod,  urmările  intrării  lui  Isus  în  casa 
Iui  Zacheiu.  Lacomul  şi  sgârcitul  vameş  se  schimbă, 
se  umple  de  dragoste  către  aproapele  său.  îşi  împarte 
jumătate  averea  săracilor,  şi  întoarce  împătrit  celor  nă¬ 
păstuiţi  de  el.  Până  aci  banul  era  Dumnezeul  lui,  averea 
era  cea  mai  înaltă  a  lui  bucurie.  De  acum  Dumnezeu 
devine  cel  mai  înalt  bine  al  său,  fericirea  vieţii  sale 
Isus  se  face  comoara  lui  cea  mai  mare,  peste  toate  bu¬ 
nurile  lumii  acesteia. 

Şi  pentru  tine  darul  lui  Dumnezeu,  ce  vine  în  casa 
ta,  prin  intrarea  lui  Isus,  va  lucra  aceleaşi  roade  de 
mântuire,  va  revărsa  acelaş  belşug  de  binecuvântare,  de 
prefacere  şi  de  înălţare. 

Cuvântul  Domnului  e  şi  pentru  tine:  «Astăzi  s’a, 
făcut  mântuire  casei  acesteia». 

* 

Cu  ochii  ţintă  la  Hristos.  Un  om  dela  o  curte  împără¬ 
tească  se  tîngui  tntrio  zi  stăpânului  său,  că  ori  cât  se  năzueşte 
să  urmeze  Iui  Hristos  in  viaţa  lui,  nu  poate;  ispitele  şi  ademe¬ 
nirile  lumii  II  trag  când  in  dreapta,  când  in  stânga.  împăratul 
a  luat  o  cană,  o  umplu  cu  apă  până  la  gură,  apoi  dându-o  slu¬ 
jitorului  său,  zise  «la  această  cană  cu  apă  şi  o  poartă  pe  toate 
uliţele  oraşului,  dar  să  ştii,  că  de  vei  vărsa  din  ea  numai  un 
picur  de  apă,  ţi-ai  pierdut  viaţa»...  Omul  se  întoarse  cu  cana 
înapoi,  fără  să  fi  vărsat  un  picur  de  apă  din  ea.  «Ce  ai  văzut 
pe  uliţele  oraşului?»  îl  întreabă  stăpânul.  «N’am  văzut  nimic, 
fiindcă  nu  m-am  uitat  decât  la  apă,  ca  să  nu  vărs».  «Vezi  — 
adaugă  împăratul  —  ţine  mereu  ochii  aţintiţi  spre  Hristos,  pre¬ 
cum  i-ai  avut  asupra  apei,  şi  nu  te  vor  mai  ademeni  ispitele 
lumii». 


Ce  poate  o  mamă. 

Mat.  15,  21—28. 

Spre  a  se  feri  de  mânia  fariseilor  aţâţaţi  de  mu- 
:Strările  Domnului  (Mat.  15,  1—20)  căci  ceasul  Lui  încă 
nu  sosise,  şi  pentru  a  potoli  însufleţ:rea  şi  sgomotul 
ce  se  produseră  în  mulţime  din  pricina  binefăcătorului  lor, 
Mântuitorul  părăseşte  ţara  sfântă,  pământul  Iudeilor,  şi 
trece  în  părţile  Tirului  şi  ale  Sidonului,  locuite  de  păgâni. 

Câtă  durere  copleşeşte  sufletul  când  cineva  e  ne¬ 
voit  să-şi  lase  căminul,  să  treacă  hotarele  ţării  sale,  o 
ştim  din  grelele  încercări  ale  răsboiului,  şi  o  ştiu  toţi 
câţi  îşi  caută  agonisirea  pâinei  în  ţări  streine. 

Dar  pribegirea  Domnului  şi  printre  păgâni  este  . 
prilej  de  răspândire  a  împărăţiei  lui  Dumnezeu.  Femea 
hananeancă  aude  de  venirea  Iui  Isus  în  părţile  acelea. 
Faima  Lui  ajunse,  mai  nainte  chiar,  şi  acolo.  Ea  cade 
Ja  picioarele  Lui  cerându-i  ajutor  pentru  copila  ei  bolnavă. 

1.  Dragostea  de  mamă. 

Dragostea  de  mamă  face  minuni.  Jertfa  ei  pentru 
creşterea  copiilor  e  nepreţuită.  Intru  dureri  le  dă  naştere, 
se  lipseşte  de  somn  şi  odihnă,  de  plăceri  şi  desfătări. 
Tot  lucrul  mânitor  ei  al  lor  este.  Ea  ii  învaţă  întâiele 
cuvinte,  le  împreună  mâinile  pentru  rugăciune.  Ii  ocro¬ 
teşte,  îi  învaţă  pânăce  îi  vede  răsăriţi,  în  stare  să- şi  ia 
zborul  în  viaţă. 

Pe  cât  de  mare  e  dragostea  mamei  pentru  copilul  ei, 
pe  atât  de  covârşitoare  e  durerea  ei  când  acesta  sufere. 

Iată  o  mamă  îndurerată  de  boala  cumplită  a  fiicei  ei. 
Ce  boală  va  fi  fost  nu  putem  şti  cu  adevărat,  o  tulbu¬ 
rare  de  minte,  nebunie,  o  răutate  ascunsă,  o  stăpânire 
a  vicleniei  diavoleşti,  sau  poate  o  boală  ruşinoasă,  pe 
care  mama  se  sfieşte  să  o  spună,  dar  vrea  sâ-şi  scape 
copila  de  ea,  cu  orice  preţ. 

Nu  se  dă  înapoi,  când  Isus  nu  i  dă  răspuns,  nu 
slăbeşte  rugămintea  ei,  nici  în  urma  umilirii  prin  ase¬ 
mănarea  ei  cu  câinii.  Nu  era  o  batjocură  aceasta  ci  o 
examinare  a  credinţii  ei. 

Mama,  câre  nu  pregetă  în  rugăciune  pentru  copilul 
ei,  deşi  nu  e  ascultată  îndată,  nu  se  tulhură,  ci  aşteaptă 
cu  răbdare,  îl  va  dobândi  la  vreme.  Rugăciunea  mamei, 
întovărăşită  de  a  copilului,  dacă  el  este  cu  pricepere, 
va  avea  îndoită  putere. 

Grija  aceasta  de  mamă  trebue  să  fie  şi  mai  înte¬ 
ţită  pentru  sufletul  copilului  ei.  Vai  mamei,  părinţilor, 
cari  trec  cu  uşurinţă  peste  sburdările  necuviincioase  ale 
fetelor  şi  nu  înfrânează  pornirile  pătimaşe  ale  băieţilor! 
A  lor  este  răspunderea  şi  pe  ei  îi  va  ajunge  blestemul 
vieţii  nenorocite  a  acelora. 

Mamă  când  ţi  se  pare  că  puterea  ta  nu  ajunge,  şi 
nici  oamenii  nu  te  pot  ajuta,  aleargă  la  Isus,  du-ţt  co¬ 
pilul  cu  tine  în  faţa  altarului,  şi  nu  vei  pleca  de  acolo 
fără  mângâiere  şi  fără  isbăvire. 

2.  Dragostea  lui  Hristos  isbăveşte. 

întâi  ni  se  pare,  că  Domnul  dispreţueşte  rugămintea 
femeii,  căci  nu  răspunde.  Şi  când  răspunde,  cuvântul 
este  amar,  pare  o  jignire,  —  asemănarea  cu  câinii.  Dar  prin 
tăcere,  prin  vorba  Lui  aspră  Isus  vrea  tocmai  să  smulgă 
un  suflet  dintr’o  stare  de  josnicie,  de  păgânătate  pă¬ 
cătoasă.  Poate  era  vinovată  şi  mama  de  starea  ficei 
sale,  şi  merită  mustrarea;  ori  Domnul  vrea  să  smulgă 
cu  totul  acest  suflet  din  întunerecul  de  până  aci,  ca  să 
se  înfăţişeze  în  lumina  strălucitoare  a  credinţei  mân¬ 
tuitoare.  Şi  isbuteşte.  Aşa  vrea  adeseori  să  ne  smulgă 
şi  pe  noi,  prin  încercări,  dureroase  din  mediul  păcătos, 
în  care  ne  ducem  traiul,  de  sub  stăpânirea  patimilor. 
El  ne  vrea  ai  lui  întregi.  Nu  numai  minuni  voia  El  să 

facă  înaintea  oamenilor,  ci  îi  vrea  pe  ei  înşişi.  Şi  a  do¬ 
bândit  pe  hananeancă,  a  izbăvit-o,  pe  ea  prin  sufe¬ 
rinţa  fiicei  şi  a  mântuit  de  boală  pe  fiica  ei,  prin  ru¬ 
găciunea  şi  credinţa  mamei.  (Dopa  Ke«.) 

* 

Puterea  rugăciunii.  Un  ucenic  de  farmacie,  cum  era  de 
slujbă  într’o  noapte,  fu  trezit  din  somn  de  un  băieţaş,  care  li 
ceru  ceva  leac  pentru  mamă-sa  bolnavă.  Somnoros  ucenicul 
luă  in  grabă  o  -sticlă  cu  otravă  şi  turnă  fn  sticluţa  băiatului, 
care  II  sttrnise  din  liniştea  nopţii.  Abia  plecă  băiatul  şi  ucenicul 
băgă  de  seamă  greşala.  Aleargă  in  stradă,  strigă  desnâdăjduit 
după  băiat.  —  dar  inzadar.  O  nelinişte  amară  îi  cuprinse  pe 
ucenic.  Vedea,  parcă,  pe  biata  femee  svârcolindu-se  în  chinuri 
grozave,  din  pricina  otrăvii,  l-se  păru  că  el  însuşi  este  pierdut, 
—  ca  un  ucigaş.  Deodată,  In  desnădejdea  lui,  îşi  aduce  aminte 
de  rugăciunile,  pe  cari  le  învăţase  dela  mamă-sa  ca  copilaş.  Îm¬ 
pins  ca  de  o  putere  nevăzută,  se  aruncă  în  genunchi,  şi  rugă 
pe  Dumnezeu  să-i  dea  o  dovadă,  să-l  ajute,  scâpându-l  din  ne¬ 
norocirea,  în  care  a  ajuns.  Abia  îşi  isprăvi  rugăciunea,  când 
o  lovitură  puternică  se  auzi  la  uşă.  Se  grăbi,  şi  acolo  recu¬ 
noscu  pe  băiatul,  care  cu  răsufiarea  Înecată  plângea  cu  lacrimi, 
şi  ii  spuse  că  fugind  a  căzut  şi*a  spart  sticla... 


«  Chemarea  pastorală  şi  apostolatul  laic  se  întemeiază 
pe  apostolatul  bisericii.  Bisericile  să  se  cucerească  de  Sf. 
Duht  Şi  criza  misiunii  pastorale  şi  sărăcia  vocaţianilor 
laice  nu  vor  mai  fi.  Soluţia  problemii  apostolatului  creştin 
şi  social  stă  in  intensificarea  silinţelor  noastre  intru  tre¬ 
zirea  conştiinţelor  şi  bisericilor  noastre ».  pune  Durând 

(Le  christianisme  social). 


« Familia  este  suportul  adânc  şi  cel  moi  greu  de  mo¬ 
dificat  al  tradiţiilor  şi  datinelor  naţionale ;  ea  asigură  sta¬ 
tornicia  trăsăturilor  etnice  şi  a  spiritului  şi  înclinărilor 
atavice  pe  care  le  numim  sufletul  şi  inima  unui  neam. 
Din  credinţa  religioasă ,  din  poruncile  şi  ajutoarele  ei  spiri¬ 
tuale,  probate  He  atâtea  ori,  părinţii  şi  mamele  îşi  vor 
sorbi  hotărârea  şi  curajul  de  a  creşte  acele  măreţe  fa¬ 
milii  de  odinioară  cu  care  ne  mândrim  până  azi». 

(Les  noavtUes  reiigieuses.) 

$  —  - 

Pe  drumurile  spiritualizării  prin  Evanghelie.  In  învăl¬ 
măşeala  de  patimi  netrebnice,  in  care  se  pierd  azi  atâtea  puteri 
şi  se  sfărâmă  atâtea  suflete,  chemate  totuşi  să  trăiască  in  ritmul 
superior  al  idealului  evanghelic,  cugetul  bun  şi  cinstit  al  câtorva 
ostenitori  smeriţi  se  poartă  isbânditor  deasupra  vânzolirilor  triviale 
ale  vieţii  obicinuite,  cum  se  purtă  duhul  lui  Dumnezeu  peste  ape  şi 
peste  hăuriie  cosnjice. —  Câte  destrămări  iremediabile  împiedecă 
aceste  cugete  bune  prin  silinţele  lor  nepregetate!  Cât  de  imens 
ar  creşte  păcatul  în  lume,  de  n’ar  dură  ei  stavile  de  virtute  şi 
de  n’ar  spintecă  ei  sghîaburi  adânci  in  suflete  pentru  valul  de 
spiritualitate,  din  care-şi  înviorează  azi  omenirea,  bruma  de  en¬ 
tuziasm  moral  pentru  înălţările  ei  peste  clipă  şi  peste  pulbere  î 

Sufletul  românesc,  are  atâta  nevoie  de  inspiraţii  şi  orien¬ 
tări  morale!  Societatea  românească  trebuie  să  facă  fără  zăbavă 
o  cută  de  spiritualizare  pentru  însănătoşirea  şi  întremarea  pute¬ 
rilor  ei  lăuntrice.  Conştiinţa  religioasă  nu  s’a  născut  incă  în 
straturile  adânci  ale  poporului  nostru  —  şi  inerţia  pe  care  o 
cultivă  primitivul  şi  mărgenitul  instinct  religios  ne-a  adus  prea 
multe  înfrângeri  şi  falimente  pentruca  să  ne  mai  lăsăm  stă¬ 
pâniţi  de  duhul  ei  iânced.  O  încercare  de  eliberare  spirituală 
s’a  început  insă  de  vreme  şi  în  ţara  noastră  cu  un  entuziasm 
misionar  neegalat  până  acum  la  noi  nici  ca  sinceritate,  nici  că 
orientare. 

Este  vorba  de  apostolatul  Păr  /.  Trifa  prin  cea  mai  bună 
şi  mai  substanţială  publicaţie  de  graiu  românesc,  prin  ^«Lumina 
Satelor*.  Dacă  s’a  făcut  vreodată  un  efort  mai  conştient,  mai 
inspirat  şi  mai  competent  pentru  spiritualizarea  vieţii  noastre 
naţionale  prin  Isus  Hristos  —  de  bună  seamă  este  acesta  ai 
Păr.  Trifa.  Aproape  10,000  de  suflete  româneşti  primesc  şi  se 
hrănesc  săptămânal  cu  anafora  Evangheliei  pe  care  le  o  tâlcueşte 
frumos,  simplu  şi  adânc  Păr.  Trifa  —  aruncând  peste  cele  2000 
de  ani  de  creştinism  o  punte  de  lumină  întru  înţelegerea  şi 
înfrumseţarea  prin  Isus  Hristos  a  realităţilor  vieţii  din  vremea 
noastră.  E  atâta  belşug  de, înţelepciune  şi  de  simţire  creştină 
In  această  revistă  —  cum  nu-şi  poate  cineva  închipui.  Dacă  ar 
face  cineva  un  recensământ  al  moralităţii  româneşti  şi  al  since¬ 
rităţii  creştine  şi  naţionale  a  poporului  nostru  —  in  primul  rând 
ar  trebui  să  înscrie  .  pe  aceşti  10,000  de  ţărani  care  în  frunte 
cu  preotul  lor  au  purces  pe  drumurle  spiritualizării  şi  ilumi¬ 
nării  prin  Evanghelie. 

De  curând  cetirile  şi  tâlcuirile  din  V.  T.  şi  din  N.  T.  au 
început  să  apară  în  broşuri  separate.  Am  înaintea  mea  primele 
2  cărţi  proaspăt  ieşite  deîa  tipar. 

Rămâi  uimit  de  ce  realizări  superioare  este  capabil  un 
suflet  creştin  de  păstor  exemplar. 

Elementul  plastic  şi  intuitiv  este  oferit  prin  chipurile  reli¬ 
gioase,  minunat  executate  şi  care  preced  ca  un  frontispiciu 
textul  biblic  şi  interpretarea  lui. 

Urmează  apoi  scurte  şi  sugestive  istorioare  care  aproprie 
de  viaţa  omenească  povaţa  Mântuitorului.  Toată  lumea  dor¬ 
nică  de  a  vedeâ  renăscându-se  sufletul  neamului  nostru  şi  idea¬ 
lizând  u- se  plăpânda  şi  tulburata  noastră  viaţă  socială  —  trebuie 
să-şi  interpreteze  ca  o  datorie  de  conştiinţă  răspândirea  acestor 
broşuri  in  număr  cât  mai  mare.  Oficialitatea  bisericească  şi 
cea  laică  vor  trebui  să-şi  spună  cuvântul  şi  să  ia  toate  măsurile  cu 
putinţă  pentru  a  asigură  acestor  publicaţii  recordul  tirajului 
naţional.  Cine  ne  suspectează  de  exagerări  din  spirit  de  re¬ 
clamă  —  e  rugat  să  verifiee  şi  să-şi  rostească  convingerea  cum 
ne-am  rostit-o  şi  noi. 

Cetiri  şl  tâlcuiri  din  Biblie,  cu  chipuri  şi  icoane,  cartea  1  de  losif 
Trifa,  preot,  redactorul  gazetei  «Lamina  Satelor»  Sibiiu  1924  pag.  34.  form. 
mare.  Preţul  10  Lei. 

Evangheliile  Duminecilor  de  peste  an  şi  Tâlcuirea  lor,  cu  30  ilu- 
straţiuni.  Cartea  1  de  losif  Trifa,  preot,  redactorul  gazetei  «Lumina  Sa¬ 
telor»  Sibiiu  1925  pag.  40  form.  mare.  Preţul  15  Lei.  Se  pot  comanda  dela 

autor.  Pr.  Dr.  Gr.  Cristescu. 

* 

Graiul  Peşterii  din  Betleem,  cuvinte  creştineşti  de  Cră¬ 
ciun,  de  arhimandritul  /.  Scriban,  Bucureşti  1925, 'pag.  16.  Pre¬ 
ţul  2  50.  O  broşurică  pusă  la  îndemâna  primăriei  capitalei, 
pentru  a  răspândi  însufleţite  cuvinte  de  bună  învăţătură  în  fa- 
-brici.  ateliere  şi  alte  aşezăminte.  Isus  Domnul  se  zugrăveşte 
ca  Stăpân  al  vremii,  Soare  al  dreptăţii,  Lumina  cunoştinţii, 
Nădejdea  noastră. 

* 

Ceasul  copilului  (Die  Stunde  des  Kindes),  predici  pentru 
•copii,  editate  de  K^rl  Ddrner ,  cu  concursul  dlor  Dr.  Constantin 
Brettle,  Fr.  losif  Brecht  şi  Fr.  Xaver  Huber.  Freiburg  i.  Br. 
- 1924,  Herder,  pag.  296.  Preţul  leg.  5‘90  M.  a. 

Cartea  este  rezultatul  colaborării  cu  plan,  plin  de  înţe¬ 
legere,  a  unor  preoţi  adânc  cunoscători  ai  sufletului  copilului. 
Ea  se  întemeiază  pe  ideea  veche:  Numai  dacă  oamenii  se  fac 
mai  buni  putem  nădăjdui  vremuri  mai  bune;  şi  dacă  este  ca 
să  devină  oamenii  mai  buni,  trebue  să  se  facă  începutul  tcu  ti¬ 
neretul.  Predicile  sunt  ţinute  potrivit  mentalităţii  copiilor,  în 
limba  lor,  cu  motive,  situaţii  şi  povestiri  din  lumea  de  închi¬ 
puire  cooilărească,  voioase  şi  senine  ca  şi  viaţa  lor  şi  totuşi 
pline  de  puterea,  care  ridică  sufletul  spre  Dumnezeu. 
Cum  a  fost  apreciată  după  apariţia  întâiei  ediţii  rezultă  din  faptul, 
că  în  a  doua  lună  s’a  pus  sub  tipar  a  il-a  ediţie.  Nu  numai 
pentru  preoţi  sunt  model  de  predici,  ci  şi  pentru  părinţi,  in- 

vătători  şi  toţi  câţi  se  îndeletnicesc  în  un  fel  cu  educaţia 
copiilor,  este  o  carte  de  psihologie  şi  pedagogie  religioasă,  de 
valoare  superioară. 

* 

O  zi  de  odihnă  vie  (Lebendiger  Ruhetag)  Gânduri  pentru 
zilele  de  Dumineci  şi  sărbători,  de  Franc.  Xever  Lutz,  preoţi 
Freiburg  i.  Br.  Herder  p.  140.  Preţul  leg.  2  50  M.  a. 

Cărticica  cuprinde  schiţe  potrivite  pentru  predici  scurte 
asupra  feluritelor  probleme  sufleteşti  fără  a  se  lega  de  un  text 
biblic.  Analizele  succincte  resfrâng  lumină  asupra  concepţiilor 
de  viaţă  modernă,  reversând  duhul  religiosităţii,  care  înviorează, 
in  Intunerecul  ce  înpresoară  traiul  păcătos  al  lumii  de  azi,  este 
atât  de  necesară  lumina  credinţii,  în  slujba  căreia  e  pusă  această 
lucrare. 

* 

Biserica  şi  Europa  cea  nouă  (Die  Kirche  und  das  neue 
Europa),  şase  conferinţe  pentru  oameni  cari  cred  şi  cercetează, 
de  Dr.  Engelbert  Iţrebs.  prof.  de  teol.  la  univ.  din  Freiburg  i,. 
Br.  1924.  Herder,  pag.  192.  Preţul  3  50  M.  a. 

Cartea  este  opera  unui  profesor  care  avea  la  îndemână 
elementele  de  judecată  asupra  ideii  de  reconstituire  a  unităţii 
religioase  în  Europa.  Dominează  bineînţeles  punctul  de  vedere 
catolic. 

Raportul  Bisericii  faţă  de  celelalte  domenii  ale  vieţii:  po¬ 
litice,  economice  ştiinţifice,  atât  de  sdruncinate  in  aceste  vre¬ 
muri,  este  analizat  cu  adâncime  de  cugetare  şi  cu  iluminări  su¬ 
perioare  cari  se  ridică  peste  cercul  de  interese  catolic,  urmă¬ 
rind  ideea  apropierii  Bisericilor  ca  o  putere  nouă  de  refacere 
a  lumii.  Biserica  şi  credinţa  religioasă  au  In  sine  puteri  de  înăl¬ 
ţare,  cari  pot  uni  popoarele.  într’o  armonică  conlucrare,  când 
aceasta  se  va  întemeia  pe  principiile  de  credinţă  religioasă  şi 
de  viată  creştinească. 

Conferenţele  autorului  îmbrăţişează:  strâmtorarea  sufle¬ 
tească  a  prezentului  şi  strigătul  vremii  după  ajutorul  bisericii, 
puterea  de  formare  a  bisericii  în  trecut  şi  in  prezent,  slujba  şi 
spiritul  bisericii,  dogma  şi  viaţa,  tainele  şi  darurile,  liturghia,, 
misticismul  şi  caritatea,  încheind  cu  posibilitatea  unirii  între  bi¬ 
serica  romano-catolică  şi  rusească. 

* 

Drumul  greşit  şî  sfârşitul  socialismului  ştiinţific  (Des 
wissenschaftlichen  Sozialismus  Irrgang  und  Ende)  de  Heinrich 
Pesch  x  /.  Freiburg  i.  Br.  1924.  Herder,  pag.  70.  Preţul  1  *20  M.  a. 

Aşa  numitul  «socialism  ştiinţific»  voia  să  îmbrace  în  haină 
cuceritoare  tendinţele  luptei  de  clasă,  pe  cari  socialismul  le  are 
la  baţă.  Haina  se  sfâşie  lot  mai  mult  lăsând  să  se  vadă  răul 
pe  care  îl  acoperea.  C.  Marx  a  fost  un  rob  al  unei  doctrine.. 
Opera  lui  nu  eră  însă  lipsită  de  cercetări  preconcepute  şi  in- 

teresate.  Drumul  arătat  de  el  şi  urmat  de  mulţi,  este  părăsit 
tot  mai  mult  şi  de  prieteni.  Influenţa,  pe  care  a  avut-o  «mar¬ 
xismul»  asupra  masselor,  se  destramă. 

Ideea  de  asociare  a  oamenilor,  fără  socializarea  mijloacelor 
de  producţiune  şi  comunizare  a  bunurilor,  prinde  a  domina. 
In  locul  ideii  de  sfâşiere  pe  clase,  ideea  de  unire  la  lucru  co¬ 
mun  va  aduce  pacea,  progresul  şi  prosperarea. 

Autorul  pune  idealismul  creştin  în  locul  materialismului, 
incordarea  tuturor  puterilor  în  locul  lenei  şi  a  plăcerilor,  drep¬ 
tatea  şi  iubirea  faţă  cu  mândria  şi  ura  de  clasă.  Acestea  vor 
izbăvi ;  acesta  e  drumul  de  urmat  şi  socialismul  va  rămânea  de 
o  parte  cu  tendinţele  lui,  cu  unilateralele  lui  tendinţe  de  clasă. 

‘  Pr.  P.  T.  M. 


CRONICĂ  BISERICEASCÂ-CULTURALĂ. 


Sectare.  In  «Cuvântul»,  —  ziarul  de  cultură  şi  viaţi 
românească  sănătoasă,,  cum  nu  sunt  In  stare  să  o  înfăţişeze 
toate  gazetele  politice.  —  publică  de  curând,  dl  Nlchifor 
Crainic,  păreri  cu  privire  la  sectari....  «Statul  e  dator  să  legi¬ 
fereze  interzicerea  sectelor  în  interesul  său.  Are  destule  argu¬ 
mente  s’o  facă.  Sectele  atacă  în  primul  rând  biserica  ortodoxă, 
biserica  majorităţilor  româneşti  şi  în  special  ţărăneşti,  care  akă- 
tuesc  temelia  acestui  stat  şi  caracterul  lui  naţional.  Ori  cât  de 
mică  ar  fi  biruinţa  oricărei  secte,  ea  înseamnă  o  nouă  spărtură 
fn  unitatea  psichologică  a  elementului  de  bază  in  stat.  Cine  a 
fost  măcar  într’un  sat  contaminat  de  secte  şi  a  pipăit  sufletul 
secular  sfâşiat  în  două:  baptişti  —  ortodocşi,  adventişti  —  orto¬ 
docşi,  cine  a  înţeles  prăpastia  ce  se  cască  in  massa  omogenă 
până  acum  a  sufletului  acestuia,  înţelege  primejdia:  sectele 
fărâmiţează  pas  cu  pas  această  bază  unică. 

Expresia  religioasă  a  acestei  omogenităţi  de  suflet  e  orto¬ 
doxia,  pe  care  statul,  sprijinit  pe  majoritatea  naţională  a  decla¬ 
rat-o  constituţional  biserică  dominantă.  Apărându-o,  îşi  apără 
temelia  existenţei». 

«Libertatea  credinţelor  religioase  pe  care  o  garantează  con¬ 
stituţia  n'a  fost  niciodată  şi  în  nici  o  ţară  înţeleasă  ca  o  liber¬ 
tate  fără  margine.  O  credinţă  religioasă  nu  rămâne  nici  când  o 
chestiune  pur  personală.  Ea  dă  un  impuls  la  acţiune,  ea  cere 
o  traducere  în  fapte  şi,  prin  aceasta  se  mută  din  interiorul 
sufletesc  in  domeniul  social.  Există  libertate  absolută  in  dome¬ 
niul  social?  Putem  vorbi  de  libertatea  unor  credinţi  ce  se  dove¬ 
desc  in  contradicţie  cu  interesele  mari  ale  societăţii?  Dacă  o 
sectă,  cu  aberaţiile  pe  cari  le  propagă,  provoacă  disoluţia,  fie 
numai  psihologică,  a  societăţii,  poate  fi  statui  constrâns  s’o  lase 
în  voie  tn  numele  «libertăţii  religioase?»  O  mişcare  religioasă- 

e  un  fenomen  social  şi,  ca  atare,  din  punct  de  vedere  al  sta¬ 
tului,  el  poate  fi  bun  sau  rău,  deci  încurajat  sau  suprimat».  • 

In  continuare,  răspunzând  «Adevărului»,  care  se  face  advo¬ 
catul  tuturor  streinilor  şi  streinismefor  primejdioase  în  această 
ţară,  arată,  cu  întâmplarea  din  satul  Volovaţ,  cum  sectele  fărâ¬ 
miţează  unitatea  psihologică  a  ţărănimii  noastre,  atacând  baza 
unitară  a  Statului. 

Pe  cât  de  primejdioşi  pe  atât  de  îndrăzneţi  sânt  Sectarii, 
folosindu-se  de  mijloace,  oameni  şi  împrejurări,  cari  n-au  mai 
putut  scăpa  nici  organelor  de  stat. 

Ministerul  de  interne  luând  ştire,  că  predicatorii  ambulanţi, 
aparţinători  diferitelor  secte  religioase,  cutreeră  satele  de  pe 
întreg  cuprinsul  ţării,  şi  ţin  adunări  în  case  particulare  chiar  şi 
In  timpul  nopţii,  împiedecând  executarea  legii  pentru  controlul 
streinilor  şi  făcând  aproape  imposibil  ca  organele  in  drept  să 
exercite  controlul  reclamat  de  siguranţa  statului,  şi  că  aceşti 
predicatori,  folosindu-se  de  îndreptarea  calendarului,  fac  agitaţii 
în  contra  bisericilor  româneşti  tulburând  liniştea  şi  pacea  în 
parohii,  sub  Nr.  105,515/1024  a  dat  ordin  tuturor  Prefecţilor  de 
judeţ  pentru  a  dispune,  ca  predicatorii  sectelor  religioase  să  fie 
opriţi  a  mai  merge  din  comună  în  comună  în  scop  de  propa¬ 
gandă,  urmând  ca  fiecare  predicator  să-şi  mărginească  activi¬ 
tatea  in  comuna  unde  locueşte. 

Preoţimea,  în  primul  rând,  e  datoare  să  dea  mână  de  ajutor 
organelor  statului,  desvălind  pe  cei  ce  se  fac  vinovaţi. 

Biserica  însăşi  nu  poate  recurge  însă  la  mijloace  de  con¬ 
strângere.  Preotuf,  care  ar  face  apel  la  forţa  publică  pentru  a 
se  apara  contra  sectarismului,  ar  fi  de  osândit.  El  trebuie  să  por¬ 
nească,  cu  râvnă,  evanghelizarea  mulţimii,  cu  scopul  hotărât  de 
a  câştiga  şi  readuce  pe  cei  rătăciţi  prin  puterea  misionarismului 
apostolic.  Dăm  aici  o  pildă.  Părintele  Dimitrie  Popa  din  Cheşia, 
a  izbutit  să  întoarcă  la  credinţa  cea  d?eaptă  54  sectari,  în  decursul 
anului  trecut.  Intre  ei  şi  pe  fruntaşul  predicator  al  lor,  Oheorghe 
Popa,  care  desvăleşte  acum  tainele  perverse  ale  sectarilor  şi 
primejdiile  pe  cari  Ie  răspândesc  în  viaţa  neamului.  Devota¬ 
mentul  preoţesc  în  slujba  Domnului  nu  rămâne  fără  succes. 
Fruntaşul  convertit  trebue  să-şi  găsească  un  sprijin  în  biserică 
pentru  a*şi  putea  pune  cunoştinţele  şi  experienţele  în  serviciul 
propagandei  de  recucerire  a  rătăciţilor. 

* 

Cercul  de  lectură  biblică  a  Societăţii  ortodoxe  naţionale 
a  femeilor  române  Secţia  Sibiu  s’a  deschis  in  una  din  şalele 
destinate  căminului  cultural,  în  palatul  Bulevard  al  Consistorului. 

Cercul  urmăreşte  ideea  regenerării  sufleteşti,  prin  lectură 
şi  interpretări  biblice,  în  legătură  cu  nevoile  vieţii  sociale.  Co¬ 
mitetul  Secţiei  a  pus  în  centrul  preocupărilor  sale  problema  re¬ 
ligioasă,  asupra  căreia  caută  să  se  lămurească  şi  să  o  adân-- 

ceaşcă  prin  aceste  lecturi  biblice,  pentru  ca  opera  de  educaţie 
şi  caritate  creştinească,  la  care  s'a  angajat,  să  o  poată  duce  cu 
succes  la  îndeplinire. 

Pentru  ca  să  urmăreşti  cu  tenacitate,  constant  şi  cu  devota¬ 
ment  o  astfel  de  operă,  trebue  să  stringi  mai  întâi  energie,  însufle¬ 
ţire  şi  dragoste  dm  dragostea  lui  Hristos,  încât  prisorul  să  caute 
revărsare  binefăcătoare.  Lucrul  acesta  cere  adeseori  jertfă  de 
sine,  lipsire  de  mulţumiri  obicinuite  în  viaţa  de  toate  zilele,  de 
cari  nu  e  capabil  decât  sufletul  îmbogăţit  întru  Hristos. 

Acest  mijloc  de  îmbogăţire  a  sufletelor  vrea  să  fie  cercul 
de  lectură  biblică. 

Până  acum  au  fost  3  întruniri.  Cea  dintâi  deschisă  de  pă¬ 
rintele  P.  Moruşca,  a  doua  îngrijită  de  păr.  Dr.  Or.  Cristescu,, 
prof.,  a  treia  de  păr.  Oh.  Maior,  cea  următoare  de  păr.  asesor 
Scorobeţ.  Si  aşa  înainte,  în  fiecare  Vineri  d.  a.  dela  ora  0 — 7. 
începutul  bun  nu  scapă  ironiei  unora  dintre  cei  obicinuiţi  să  pri¬ 
vească  pieziş  lucruri  pornite  în  numele  lui  Hristos;  dar  se  gă¬ 
sesc  mereu  suflete  setoase,  cari  mărturisesc  de  bucuria  şi  mul¬ 
ţumirea  de  a ‘asculta  expunerile  preoţilor,  intime  şi  convin¬ 
gătoare. 

* 

Cercul  religios  al  elevelor  dela  liceul  «Carmen  Sylva»- 
din  Timişoara  a  luat  fiinţă  prin  hărnicia  pricepută  a  părintelui 
foan  Imbroane,  profesor  de  religie.  însufleţirea  şi  devotamentul 
în  slujba  evanghelizării  au  ajutat  pe  părintele  profesor  să  rea¬ 
lizeze  lucruri,  cari  servesc  de  pildă  şi  îndemn  tuturor  profeso¬ 
rilor  de  religie.' 

La  începutul  anului  şcolar  a  aranjat  şi  sfinţit  un  paraclis, 
intr’o  sală  potrivită  a  liceului,  unde  slujeşte  pentru  eleve,  N’ar 
trebui  să  existe  şcoală  secundară  în  ţara, aceasta,  fără  capela  sa. 

A  înfiinţat  un  cerc  religios  al  elevelor,  sub  ocrotirea*6fintei 
fecioare  şi  martire-  E.atttina,  un  laborator  pentru  formarea  su¬ 
fletului  creştinesc  al  viitoarelor  mame  şi  soţii,  pentru  ca  la 
vreme  să-şi  ştie  preface  vatra  familiară  în  altar  de  închinare 
religioasă. 

La  24  Noemvrie  cercul  a  aranjat  o  serbare  religioasă  din 
prilejul  sfinţirii  şi  aşezării  icoanei  patroanei  în  sala  de  întru¬ 
nire  a  cercului.  Au  fost  cântece,  recitări,  şi  o  conferenţă  a 
dşoarei  Marcu,  prezidenta  cercului,  de  o  superioară  concepţie 
de  viaţă  creştinească.  Începutului  frumos  urăm  din  tot  sufletul 
izbândă,  pentru  a  chiema  şi  în  alte  părţi  la  urmarea  pildei  bune.. 

* 

O  operă  de  zidire  sufletească  pentru  copii  săvârşeşte 
cu  o  dragoste  apostolică,  părintele  A.  I.  Părvănescu  din  Cra- 
iova,  prin  revista  « Mântuitorul*.  Lună  de  lună  pune  în  mâna 
copilaşilor  creştini  povestiri  atrăgătoare,  poveţe  simple,  potri¬ 
vite  să  intre  uşor  în  mintea  copilului,  poezii  frumoase  şi  multe 

alte  iscodiri  ce  pot  ţişni  din  inima  caldă  a  unui  părinte,  ce  şi-a 
iăcut  o  problemă  de  viajă  din  păstorirea  sufletelor  fragede. 

A  înfiinţat  şi  o  societate  a  copiilor  «Mântuitorul»,  cu  peste 
200  de  membrii,  cari  săptămâni  de  săptămâni  se  adună  la  şe¬ 
dinţe,  de.  lectură  biblică,  însoţită  de  cântări  religioase  şi  de  pro- 
ducţiuni  distractive. 

Pentru  opera  sa  ştie  să  câştige  şi  inimile  oamenilor  cu 
dare  de  mână.  De  sărbătorile  Crăciunului  a  strâns  suma  de 
aproape  18,000  Lei,  din  cari  a  cumpărat  daruri  pentru  copiii 
sărmani  din  parohia  iui. 

Apostolatul  său  între  copii  e  o  pildă  de  urmat. 

— - -  Pr.  P.  T.  M. 


<iiiinniiiinniiiminimi  nun  iniiitmiiiiiiiiimiiiniitint>iiminiim»iiniiniMHiiuii  mm  iiiiniiiînmiiiiniiini  mu 

începând,  noul  an,  care  ne  cere  cheltueli  noi,  până  când 
n-au  fost  acoperite  pe  deplin  nici  cele  vechi,  din  pricina  multelor 
abonamente  restante,  trimitem  cu  rambursă  numărul  acesta  al 
<  Revistei*  ;  iară  pe  onoraţii  noştri  cetitori,  cari  preţuesc  munca, 
îi  rugăm  să  ne  trimită  măcar  o  parte  din  abonamentul  curent. 

f 

„  Admi  nlst+aţia**. 

NOTE  ŞI  INFORMAŢII. 

Conferenţeie  publice,  aranjate  în-  Sibiu  de  desp.  Asocia- 
ţiunii  şi  Secţia  Asociaţiunii  gen,  a  profesorilor  sec.  cu  concursul 
«Extensiunii  universitare  din  Cluj»  in  a  doua  lor  serie  din 
iarna  asta  se  prezintă  cu  un  program  deosebit,  susţinut  în  în¬ 
tregime  de  către  profesori  universitari,  dela  Cluj  şi  Bucureşti. 
Intre  multele  probleme  culturale  şi  sociale  credem  că  putea 
găsi  un  locşor  şi  problema  religioasă,  care  oricât  ar  vrea  cineva 
să  o  tmpingă  în  unghiu,  răsare  mereu  cu  putere,  strigând  stă¬ 
rilor  sufocante  in  care  ne  zbatem:  fără  mine  nu  este  mântuire! 

* 

•Eparhia  unită  a  Orăzii  mari  şi-a  înfiinţat  şi  ea  organul 
său  «  Vestitorul »  începând  cu  noul  an.  Are  o  parte  oficială  şi 
alta  de  cultură  religioasă.  Un  nou  tovarăş,  la  lucrul  de  zidire 
a  sufletelor,  la  muncă  dreaptă,  e  bine  venit. 

* 

P.  Sf.  Sa  Părintele  Episcop  al  Aradului  a  dăruit  de  curând 
un  clopot  bisericii  zidite  în  1908  de  P.  Sf.  Sa  în  satul  Pocio- 
velişte  de  lângă  Beiuş,  Răsboiul  răpise  bisericii  clopotul.  Din 
prilejul  sfinţirii  clopotului  a  fost  o  frumoasă  serbare  religioasă 
acolo  la  14  Decemvrie  a.  tr. 

Mitropolia  unită  din  Bucureşti  e  o  dorinţă  tăinuită  a  cer* 
-curilor  bisericeşti  gr. -cat.  Nici  părintele  episcop  al  Lugojului 
nu  o  revendică  cu  îndrăzneala  caracteristică,  celor  ce  slujesc 
interesele  papismului  în  Ţara  Roriiânească.  Atât  spune  doar  că 
-e  de  dorit,  «insă  poate  că  nu  sunt  tocmai  mature  împrejurările 
pentru  aceasta».  A  fost  o  concesie  excepţională  protopopiatul 
unit  la  Bucureşti  pentru  o  singură  parohie,  singura  parohie 
unită  în  tot  Regatul  vechiu  al  României,  şi  acum  visează  şi 
mitropolie  pentru  aceiaş  singură  parohie  unită? 

*  ' 

Dl  Oavril  Todică,  marele  meşter  în  toate,  face  în  «Socie- 
iatea  de  mâine»  «confesionalism»  din  crâşmă.  Nici  nu  se  putea 
tribună  mai  nimerită  pentru  d- sa  decât  de  lângă  «paharul  de 
vin,  care  îndeamnă  să  nu  se  prea  exagereze  adevărul».  A  pune 
insă  şi  pe  preoţi  la  discuţie,  acolo  lângă  d-sa,  este  o  necuviinţă. 
Târgul  şi  restaurantul  e  pentru  petrecere,  daţă-ţi  place,  dar  nu 
■duce  acolo  şi  chestiunea  religioasă  dle  meşter  neastâmpărat,  că 
-rişti  să-ţi  miroase  a  alcool  toată  poliloghia. 

*  * 

Vânătoarea  şi  excursjunile  sunt  un  bun  mijloc  de  educaţie 
sportivă.  Când  ele  se  fac  Dumineca  şi  în  zi  de  sărbătoare, 
pentru  plăcere  şi  antrenaj  nu  mai  sunt  un  mijloc  de  zidire  a 
vieţii,  ci  prilejuri  de  zdruncinare  sufletească.  Creştinul  bun  îşi 
caută  vreme  cu  răgaz  în  alte  zile,  iar  sârbătoatea  o  închină 
-rgrije?  pentru  sufletul  său.  P.  T.  M. 


BIBLIOGRAFIE. 

Dr.  I.  Tarnavschi,  Dr.  /.  Vasca  şi  O.  Sat  ocean:  Predici 
pentru  toate  Duminecile  şi  sărbătorile  anului  bisericesc.  Tom.  1, 
Duminecile  Triodului  şi  Dumineca  învierii,  Anexe:  Pareneze 
ocazionale.  Cernăuţi  1923,  pag.  228.  Preţul  35  Lei. 

• 

Ioachim  Crăciun  şi  loan  Lupu:  Istoriografia  română  in 
1921  şi  1922;  repertoriu  bibliografic  (sub  direcţia  dlui  Al.  Sădi . 
Jonescu ,  bibliotecar  ajutor  al  Academiei  române).  Bucureşti, 
«Cartea  Românească»  1924.  Pag.  100. 

• 

Alex.  Lapedatu  şi  loan  Lupaş,  profesori  de  Istoria  Româ¬ 
nilor  la  Universitatea  din  Cluj:  Anuarul  Institutului  de  Istorie 
naţională  (univ.  din  Cluj)  II 1923,  Bucureşti,  «Cartea  Românească» 
1924.  Pag.  544. 

Aurel  Nanu:  Mormântul  lui  Mihaiu  Viteazul.  Partea  I. 
(Bibi.  Românească).  Ed.  «Librăria  Poporală»,  Turda.  Pag.  48. 
Preţul  10  Lei. 

* 

Pr.  Dr.  Gr.  Cristescu;  Cultul  creştin  ca  mijloc  de  solida¬ 
ritate  socială.  Edit.  soc.  «Renaşterea»  Craiova.  Preţul  8  Lei. 

* 

Pr.  Dr.  Gr.  Cristescu:  Fapte  şi  Orientări  creştine.  Pag.. 
108.  Preţul  30  Lei.  Editura  «Ramuri»  Craiova. 

* 

Dr.  Gh.  Ciuhandu:  Urgia  unionistă  din  judeţul  Aradului 
şi  Reacţiunea  ortodoxă  intre  anii  1834—35.  (La  vatra  sufletească. 

a  neamului).  Arad,  1924.  Tip.  Diecezană.  Pag.  54. 

* 

Dr.  Lupaş:  Avram  lancu,  comunicare  făcută  în  şedinţa 
Academiei  Române  la  8  Iunie  1924.  Estras  din  Anuarul  InstL 
tutului  de  Istorie  Naţională  Cluj  pe  1924.  —  Cluj  lnst.  «Ar¬ 
dealul»,  1924.  Pag.  64.  Preţul  30  Lei. 

* 

Karl  Schwarz:  Eu  în  El.  (Ich  in  Ihm)  meditaţii  pentru 
toate  zilele  anului.  Partea  a  Hl-a  Septemvrie  până  în  Decemvrie. 
Freiburg  i.  Br.  1924  Herder,  pag.  414,  Preţul  leg.  4-50  M.  aur. 

* 

Hermann  Muckermann:  Copil  şi  popor  (Kind  und  Volk). 
Valoarea  biologică  a  credinţei  faţă  de  legile  vieţii  privitoare  la 
zidirea  vieţii  familiare.  Partea  I.  Ereditate  şi  selecţie:  Freiburg  in 
Br.  1924,  Herder,  pag.  253.  Preţul  leg.  340  M.  aur.  Partea  a 
11-a:  Formarea  fundamentală  a  vieţii.  Freiburg  i.  Br.  1924,  Herder, 
pag.  290:  Preţul  3  60  M.  aur. 

* 

Dr.  Ioseph  Lengle:  Istoria  descoperirii  dumnezeeşti,  (Ge- 
schichte  der  gottlichen  Offenbarung).  Manual  de  introducere  în 
Biblie,  pentru  şcoală  şi  studiu  particular,  cu  patru  hărţi  mici. 
Freiburg  i.  Br.  1924,  Herder,  pag.  162.  Preţul  leg.  3’70  M.  a. 

* 

Konrad  Kiimmel:  De  mână  cu  Domnul,  (An  Gottes  Hand) 
povestiri  pentru  tineret  şi  popor.  Voi.  IV.  Chipuri  de  Paşti 
Freiburg  i.  Br.  1924,  Herder,  pag.  299.  Preţul  3’50  M.  a. 

